Unemployment versus recruitment scam - Jansatta\n'निर्मल (अ) ज्ञान' से FM पर कुमार विश्वास का वार- ऐसे घर से हूं जहां पेट्रोल नहीं पिया जाता; हुए बुरी तरह ट्रोल\nउन्नाव कांडः आग से झुलसते हुए मदद को 1Km दौड़ी थी पीड़िता, 90% जली तो लाई गई दिल्ली\n6 December: छावनी में तब्दील हुई अयोध्या, बाबरी विध्वंस की बरसी से पहले पुलिस- प्रशासन मुस्तैद; VHP व AIMPLB ने कही ये बात\n'फंड चाहिए तो Congress में आइए': VIRAL VIDEO पर पूछने लगे पत्रकार तो सवाल छोड़ आगे बढ़े मंत्री, कहा- ये कलाकारी की राजनीति\nकप्तान विराट कोहली को ऋषभ पंत की क्षमता पर भरोसा, कहा- उसे इस समय अकेला नहीं छोड़ सकते\nगुंडागर्दी के बरक्स कश्मीर का सवाल बना दिया\nमहात्मा गांधी सबके हैं\nराजनीतिः बेरोजगारी बनाम भर्ती घोटाले\nबिहार में तीसरे दर्जे की सरकारी नौकरी की भर्ती प्रक्रिया में घपले के आरोप में एक आइएएस अधिकारी की गिरफ्तारी ने हंगामा मचा रखा है।\nसंजीव पांडेय Updated: March 4, 2017 2:53 AM\nदेश में एक तरफ बेरोजगारी बढ़ रही है तो दूसरी तरफ भर्ती प्रक्रिया में तमाम गड़बड़ियां हो रही हैं। इ\nदेश में एक तरफ बेरोजगारी बढ़ रही है तो दूसरी तरफ भर्ती प्रक्रिया में तमाम गड़बड़ियां हो रही हैं। इससे देश का युवा वर्ग खासा नाराज है। हालत यह है कि आरक्षित पदों पर भी अब पैसे लेकर भर्ती करने की शिकायतें मिल रही हैं। भर्ती के लिए होने वाली परीक्षा का प्रश्न-पत्र लीक होना पूरे देश में महामारी की तरह फैल रहा है।\nबिहार में तीसरे दर्जे की सरकारी नौकरी की भर्ती प्रक्रिया में घपले के आरोप में एक आइएएस अधिकारी की गिरफ्तारी ने हंगामा मचा रखा है। बिहार राज्य कर्मचारी चयन आयोग के अध्यक्ष सुधीर कुमार गिरफ्तार हो चुके हैं। एक और आइएएस सीके अनिल, जो आयोग के ओएसडी हैं, को भी पुलिस गिरफ्तार करने की प्रक्रिया में है। बिहार आइएएस एसोसिएशन और उधर विपक्ष ने हंगामा मचा रखा है। विपक्ष का आरोप है कि कई आरोपियों को पुलिस जानबूझ कर बचा रही है। इसमें बिहार सरकार के नौ मंत्री और सत्ताधारी दल से संबंधित सत्ताईस विधायक हैं। मगर मामला महज गिरफ्तारी से नहीं सुलझेगा।\nयह देश की लचर होती व्यवस्था का एक नमूना है, जिसमें बढ़ती बेरोजगारी के बीच पैसे देकर नौकरियां हासिल करने का खुला खेल चल रहा है। सब कुछ जानकारी में होने के बाद भी कोई कार्रवाई नहीं होती। आइएएस लॉबी इस बात से तिलमिलाई है कि आखिर व्यवस्था में वह सर्वोच्च है, देश वे चलाते हैं, नीति वे बनाते हैं, फिर उन्हें कोई हाथ कैसे डाल सकता है।\nभर्ती में घोटाले को लेकर यह पहली कार्रवाई नहीं है। इससे पहले भी देश के कई राज्यों में नियुक्तियों से संबंधित घोटाले हुए हैं। मगर व्यवस्था उसी तरीके से काम कर रही है। एक कार्रवाई के बाद भी व्यवस्था में सड़न बरकरार रहती है, भर्ती के लिए पैसे लिए जाते हैं, प्रश्न-पत्र लीक होते हैं। कई घटनाओं के सामने आने के बाद भी भर्ती में धांधलियां रोकने के लिए साफ-सुथरी व्यवस्था को सरकारों और भर्ती के लिए जिम्मेवार आयोगों ने विकसित नहीं किया। राज्य लोकसेवा आयोग और कर्मचारी चयन आयोग घोटालों के प्रमुख केंद्र बने रहे। भर्तियों के दौरान पैसे लेकर नियुक्ति के कई मामले सामने आए।\n2002 में पंजाब में एक बड़ा नियुक्ति घोटाला सामने आया था। पंजाब विजिलेंस ब्यूरो की कार्रवाई में पंजाब लोकसेवा आयोग के तत्कालीन अध्यक्ष रवि सिद्धू को भर्ती के लिए पैसे लेते हुए रंगे हाथों पकड़ा गया था। रवि सिद्धू की गिरफ्तारी के बाद पंजाब में लोकसेवा आयोग की भर्ती में हुए कई बड़े घोटालों का पदार्फाश हुआ। विजिलेंस ब्यूरो की जांच में पता चला कि पंजाब लोकसेवा आयोग द्वारा भरे जाने वाले हर पद की बोली लगती थी। इसमें खुद रवि सिद्धू शामिल थे। रवि सिद्धू को इस कैश फॉर जॉब स्कैम में निचली अदालत से सात साल की सजा भी हो गई। पंजाब के पड़ोसी राज्य हरियाणा में भी कई बार भर्ती के दौरान घोटाले के आरोप लगे। हरियाणा लोकसभा आयोग पर तो कई गंभीर आरोप लग चुके हैं। शिक्षक भर्ती घोटाले में पूर्व मुख्यमंत्री ओमप्रकाश चौटाला समेत कई लोगों को दिल्ली की एक अदालत ने सजा सुनाई। शिक्षक भर्ती घोटाले में पचास से ज्यादा लोगों को सजा हुई। इस भर्ती घोटाले के खुलासे के दौरान पता चला कि भर्ती के लिए चयनित उम्मीदवारों की दो सूचियां बनाई गई थीं। यही नहीं, हरियाणा के एक पूर्व संसदीय सचिव और एक पूर्व मंत्री पर नौकरी के एवज पैसे लेने के आरोप लगे। दोनों को इसी मामले में आत्महत्या के लिए उकसाने के आरोप में जेल भी जाना पड़ा।\nबिहार आइएएस एसोसिएशन को कानून पर विश्वास रखना चाहिए। वह बिहार कर्मचारी चयन आयोग के अध्यक्ष सुधीर कुमार की गिरफ्तारी का जबर्दस्त विरोध कर रहा है। एसोसिएशन की बैठक में घोटाले की जांच कर रहे विशेष जांच दल पर लगातार सवाल उठाए गए हैं। एसोसिएशन के सदस्यों ने मुख्यमंत्री से मुलाकात कर अपना विरोध दर्ज कराया है। एसोसिएशन अब राष्ट्रपति से मिलने की तैयारी कर रहा है। लेकिन एसोसिएशन पारदर्शी जांच की मांग पर जोर देने के बजाय आइएएस अधिकारी की गिरफ्तारी का विरोध कर रहा है। सवाल है कि अगर विशेष जांच दल को प्रथम दृष्टया किसी आइएएस अधिकारी के खिलाफ कुछ साक्ष्य मिला है, तो क्या उसकी गिरफ्तारी न करे? आइएसएस अगर भ्रष्टाचार में लिप्त है, तो उसे कौन-सा कानून गिरफ्तारी से रोकता है? बिहार आइएएस एसोसिएशन को यह बात भी नहीं भूलनी चाहिए कि हरियाणा में शिक्षक भर्ती घोटाले में पूर्व मुख्यमंत्री ओमप्रकाश चौटाला के साथ एक वरिष्ठ आइएएस अधिकारी को भी अदालत ने दोषी माना था।\nअगर बिहार कर्मचारी चयन आयोग के अध्यक्ष की गिरफ्तारी में विशेष जांच दल बदले की भावना से काम कर रहा है, तो इसकी जानकारी विस्तृत तरीके से एसोसिएशन दे। अगर भर्ती घोटाले की जांच कर रहा विशेष जांच दल सिर्फ आइएएस को गिरफ्तार कर अन्य प्रभावशाली लोगों को बचा रहा है, तो उसका खुलासा एसोसिएशन करे। क्योंकि बिहार विधानसभा के बजट सत्र के दौरान सदन के अंदर विपक्ष ने आरोप लगाया है कि भर्ती घोटाले में नौ मंत्री और सत्ताईस विधायक शामिल हैं। लेकिन आइएसएस सुधीर कुमार को अकेले गिरफ्तार कर विशेष जांच दल अन्य लोगों को बचा रहा है।\nबिहार आइएएस एसोसिएशन भर्ती घोटाले की जांच सीबीआइ से कराने की मांग कर रहा है। यही बिहार के विपक्षी दल भी चाहते हैं। एसोसिएशन का मानना है कि बिहार की आइपीएस लॉबी आइएएस लॉबी के खिलाफ बदले की भावना से काम कर रही है। वैसे आइएएस और आइपीएस के बीच टकराव लगभग हर राज्य में है। हो सकता है कि बिहार में आइपीएस अधिकारियों का एक गुट अपनी खुंदक निकाल रहा हो। लेकिन सीबीआइ जांच से मामले का हल निकल जाएगा, कहना मुश्किल है। क्योंकि अब तो सीबीआइ की जांच पर भी सवाल उठने लगे हैं। वहां भी मामलों की जांच प्रतिनियुक्ति पर गए आइपीएस करते हैं, बस संस्था पर नियंत्रण बदल जाता है। सीबीआइ के दो पूर्व निदेशक खुद ही अलग-अलग घोटालों में जांच के घेरे में आ गए हैं। ऐसे में राज्य पुलिस, विजिलेंस और सीबीआइ की जांच में अब कोई खास अंतर नहीं रहा है। प्रभावी लोग किसी भी जांच से बचने का तरीका हर जांच एजेंसी के सामने ढूंढ़ लेते हैं।\nदेश में एक तरफ बेरोजगारी बढ़ रही है, तो दूसरी तरफ भर्ती प्रक्रिया में तमाम गड़बड़ियां हो रही हैं। इससे देश का युवा वर्ग खासा नाराज है। हालत यह है कि आरक्षित पदों पर भी अब पैसे लेकर भर्ती करने की शिकायतें मिल रही हैं। भर्ती के लिए होने वाली परीक्षा का प्रश्न-पत्र लीक होना पूरे देश में महामारी की तरह फैल रहा है। हाल ही में सेना की भर्ती से संबंधित पेपर लीक का खुलासा हुआ है। इस संबंध में महाराष्ट्र और गोवा से कई लोगों को गिरफ्तार किया गया है। उत्तर प्रदेश लोकसेवा आयोग, जो किसी समय ईमानदारी से भर्ती के लिए जाना जाता था, पिछले पांच सालों में गंभीर सवालों के घेरे में आ चुका है। उत्तर प्रदेश लोकसेवा आयोग की तमाम भर्तियों पर सवाल उठे हैं। उत्तर प्रदेश लोकसेवा आयोग के पूर्व चेयरमैन पर भर्ती में हेराफेरी को लेकर गंभीर आरोप लगे। हाईकोर्ट ने 2015 में आयोग के अध्यक्ष की नियुक्ति रद्द कर दी। अनिल यादव के कार्यकाल में हजारों भर्तियां हुर्इं और हर भर्ती में गड़बड़ी के आरोप लगे।\nइन परिस्थितियों में सरकार बढ़ती बेरोजगारी के बीच नौकरियों में भर्ती को पारदर्शी बनाए। कई राज्यों में सालों तक खाली पदों के लिए आवेदन नहीं मंगाए जाते हैं। फिर कई सालों पर इकट्ठे हजारों पदों के लिए आवेदन मंगवा कर घोटाले को अंजाम दिया जाता है। लोकसेवा आयोग और कर्मचारी चयन आयोग संघ लोकसेवा आयोग की तर्ज पर नियमित रूप से हर साल खाली पदों के लिए आवेदन मंगवाए और नियमित समय सीमा के अंदर उन्हें भरने की प्रक्रिया पूरी करे। भर्ती प्रक्रिया को पारदर्शी, निष्पक्ष और भ्रष्टाचार मुक्त बनाने के उपाए भी करे।\nडोनाल्ड ट्रंप के किम को ”रॉकेटमैन” कहने पर भड़का उत्तर कोरिया, दे डाली...\nऑपरेशन कराने गया था सरकारी अस्पताल, आरोप- डाक्टरों ने किडनी ही निकाल ली;...\nनिर्मला सीतारमण के ‘मैं लहसुन-प्याज नहीं खाती’ बयान पर कुमार विश्वास का तंज,...\nयूपी सीएम योगी आदित्यनाथ का पुराना नाम लेने पर सपा नेता के खिलाफ...\n‘मैं लहसुन-प्याज नहीं खाती, नहीं पड़ता मुझपर कोई फर्क’, प्याज की बढ़ती कीमतों...\nऑटो सेक्टर में Slowdown पर बोले केंद्रीय मंत्री- अगर ऐसा होता तो सड़कें जाम क्यों होतीं? ट्रोल्स बोले- ये खुशहाल देश की निशानी\nजेल से बेल पर छूटे चिदंबरम ने मंदी को लेकर BJP पर साधा निशाना, टि्वटर पर #EkThiEconomy होने लगा ट्रेंड\nJose Mourinho की दीवानी हैं 62 साल की LADY, BODY पर गुदवाए Manchester United के पूर्व कोच के 38 Tattoos\nकहीं आपको भी न ऑटोमैटिक जारी हो जाए दूसरा PAN, ऐसा हुआ तो भरनी होगी भारी पेनाल्टी!\nओलंपिक गोल्ड मेडलिस्ट ने की Salman Khan से मुलाकात, योहान ब्लैक ने Jacqueline Fernandez के सामने खोला फिटनेस का राज\n‘निर्मल (अ) ज्ञान’ से FM पर कुमार विश्वास का वार- ऐसे घर से हूं जहां पेट्रोल नहीं पिया जाता; हुए बुरी तरह ट्रोल\nVIDEO: ‘100% नहीं होगा अपराध, इस बात की ‘गारंटी’ भगवान राम भी नहीं पाए’, UP के मंत्री रणवेंद्र प्रताप सिंह का बयान\nबीजेपी सांसद बोले- ऑटोमोबाइल सेक्टर में मंदी होती तो सड़कों पर ट्रैफिक जाम क्यों है? यह देश-सरकार को बदनाम करने की कोशिश\nSarkari Naukri-Result 2019 Today LIVE Updates: 10वीं, 12वीं पास के लिए इन विभागों में ढेरों रिक्तियां, ऐसे करें ऑनलाइन अप्लाई\nSarkari Naukri-Result 2019 Today LIVE Updates: सरकारी नौकरी पाने का शानदार मौका, यहां करें से करें अप्लाई\n1 गुंडागर्दी के बरक्स कश्मीर का सवाल बना दिया\n2 बेबाक बोलः लब-ओ-लुआब- लबों पर लगाम\n3 दुग्ध उत्पादन पर जलवायु की मार


BREAKING NEWS SPECIAL: बस कंडक्टर की बेटी बनी बेस्ट IPS ट्रेनी, नाम से थर...\nबस कंडक्टर की बेटी बनी बेस्ट IPS ट्रेनी, नाम से थर...\nजीवन में सफलता की सीढ़ियां चढ़नी हैं तो पहले एक सपना देखना होगा. सपना कुछ बनने का है. आज की कहानी एक ऐसी लड़की है जिसने बचपन में ही सपना देख लिया था कि जब बड़ी होगी तो पुलिस में जाकर देश की सेवा करेगी. सपना पूरा हो गया है. यही लड़की आगे जाकर IPS ऑफिसर बन गई . अब शालिनी को सर्वेश्रेष्ठ आईपीएस ट्रेनी चुना गया है\n29 साल की इस लड़की का नाम शालिनी अग्निहोत्री है. शालिनी ने IPS की सर्वश्रेष्ठ ट्रेनी का खिताब अपने नाम कर लिया है. सर्वश्रेष्ठ ऑलराउंड ट्रेनी ऑफिसर होने के नाते प्रधानमंत्री के प्रतिष्ठित बेटन और गृह मंत्री की रिवॉल्वर भी उन्हें ही दी गई.\nशालिनी के पिता रमेश एचआरटीसी बस में कंडक्टर हैं. उनकी मां हाउस वाइफ है. बता दें, शालिनी हिमाचल के ऊना के ठठ्ठल गांव की रहने वाली हैं.\nउनके माता- पिता ने बताया शालिनी हमेशा से ही मेहनती छात्र में गिनी जाती थी और स्कूल में उनका प्रदर्शन काफी रहता था.\nशालिनी का जन्म 14 जनवरी 1989 में हुआ. बचपन से ही उन्हें उनके माता-पिता का पूरा सपोर्ट मिला.\nशालिनी ने धर्मशाला के DAV स्कूल की पढ़ाई पूरी की है फिर हिमाचल प्रदेश एग्रीकल्चर यूनिवर्सिटी से अपनी ग्रेजुएशन की पढ़ाई पूरी की. शालिनी ने बताया मेरे माता-पिता मेरी ताकत है जिन्होंने मुझे पूरी आजादी दी और ऐसी शिक्षा दी जिसकी मदद से मैं अपने सपने पूरे कर पाई हूं\nऐसे शुरू की UPSC की तैयारी: शालिनी ने बताया जब मैंने UPSC की तैयारी करने के बारे में सोचा तो इसका जिक्र किसी से नहीं किया था. यहां तक कि मेरी फैमिली को भी इस बारे में नहीं पता था. क्योंकि मैं जानती थी ये देश की सबसे कठिन परीक्षा में से एक है. और काफी लोग इस सालों की मेहनत के बाद भी क्लियर नहीं कर पाते.\nबता दें, शालिनी ने मई 2011 में यूपीएससी की परीक्षा दी थी. मार्च 2012 में इंटरव्यू दिया और मई 2012 में रिजल्ट आ गया, जिसमें ऑल इंडिया लेवल पर उन्होंने 285वीं रैंक हासिल की.\nदिसंबर 2012 में हैदराबाद में ट्रेनिंग ज्वॉइन की. उनका 148 का बैच था, जिसमें वह टॉपर रही. अभी शालिनी कुल्लू जिले में सुपरिटेंडेंट ऑफ पुलिस सेवा दे रही हैं. बता दें, उन्हें सबसे पहले शिमला में सहायक पुलिस अधीक्षक के रूप में तैनात किया गया था.\nउन्होंने आठ साल की अंधे लड़की की हत्या और रेप, इसी के साथ शिमला में एक और हत्या का मामले के केस में काम किया है. शालिनी अपने गांव की पहली आईपीएस ऑफिसर हैं.\nजिसमें दोषियों को सजा भी सुनाई गई. उनका कहना है कि जब आरोपियों को सजा मिलती है तो खाकी वर्दी पहनने और लोगों की सेवा करने में उनका इरादा और मजबूत होता है.\nएक छोटे से गांव से निकलकर IPS बनी शालिनी का कहना है किए इस बात से कोई फर्क नहीं पड़ता है कि आप कहां से आए हैं फर्क इस बात से पड़ता है आप कैसे सपने लेकर जीवन जी रहे हैं..


Increased tension of parents, students also upset, schools closed across the state | पैरेंट्स का बढ़ा टेंशन, छात्र भी परेशान, राज्यभर में स्कूल बंद | Navabharat (नवभारत)\nPublished: March 17, 2021 11:40 PM\nBoard Examपैरेंट्स का बढ़ा टेंशन, छात्र भी परेशान, राज्यभर में स्कूल बंद\nफिर कैसे परीक्षा लेगी सरकार\nनागपुर. महाराष्ट्र माध्यमिक व उच्च माध्यमिक शिक्षा मंडल द्वारा अगले महीने से 10वीं और 12वीं स्टेट बोर्ड की परीक्षा ली जाएगी. लेकिन अब भी राज्यभर में कई जगह स्कूलें बंद हैं. इतना ही नहीं मुंबई जैसे महानगर में तो गिनती के दिन ही स्कूल लगे. विभाग में भी 21 मार्च तक स्कूल बंद रहेंगे. ग्रामीण भागों में 30-40 फीसदी तक भी पाठ्यक्रम पूर्ण नहीं हुआ है. वहीं, शहरी भागों में भी यही स्थिति बनी हुई है. इन विपरीत परिस्थितियों के बावजूद सरकार द्वारा अब तक यह स्पष्ट नहीं किया जा रहा है कि परीक्षा कितने पाठ्यक्रम पर आधारित होगी. बोर्ड का वर्ष होने और अधूरी पढ़ाई की वजह से पैरेंट्स की चिंता बढ़ती जा रही है.\nवहीं, छात्र भी परेशान हो गये हैं. पहले ही ऑनलाइन क्लासेस से ऊब चुके थे. अब फिर से वहीं मुसीबत ने छात्रों को निराश कर दिया है. कोरोना के कारण एक बार फिर महाराष्ट्र में हालात बिगड़ने लगे हैं. अनेक जिलों में मार्चभर के लिए स्कूल बंद कर दिये गये हैं. यदि मार्च के अंतिम सप्ताह या फिर अप्रैल से स्कूल शुरू भी हुये तो कितना पाठ्यक्रम पूर्ण हो पाएगा, यह भी निश्चित नहीं है. शिक्षकों का कहना है कि शहरी भागों के कुछ स्कूलों में 50 फीसदी ही पाठ्यक्रम पूरा हो सका है. जबकि ग्रामीण भागों के स्कूलों में अब भी 30-40 फीसदी पाठ्यक्रम ही पूरा हो सका है.\nसरकार ने पहले ही पाठ्यक्रम में 25 फीसदी की कटौती की थी. यानी अब बचे हुये 75 फीसदी हिस्से के आधार पर ही बोर्ड की परीक्षा ली जाएगी. जैसे-जैसे दिन गुजर रहे हैं, वैसे-वैसे पालकों सहित छात्रों की चिंता बढ़ती जा रही है. ग्रामीण भागों में स्थिति और भी खराब है. आधे से ज्यादा छात्र ऑनलाइन शिक्षा से वंचित है. इसमें जरा भी संदेह नहीं है कि सरकार भी परीक्षा को लेकर स्पष्ट नहीं है.\nमार्च का पूरा महीना लॉकडाउन में चला जाएगा. पालकों का कहना है कि सरकार को परीक्षा के पैटर्न में बदलाव करना पड़ेगा. इसके बिना बोर्ड की परीक्षा लेना मुश्किल हो जाएगा. अब तो स्थिति यह है कि छात्र निराश हो गये हैं क्योंकि पाठ्यक्रम पूरा नहीं हो सका है. ऑनलाइन के भरोसे हर विषय को नहीं समझा जा सकता.\nसरकार ने पिछले वर्ष जब ऑनलाइन का विकल्प दिया था, तब ही स्पष्ट कर दिया था कि यह अस्थायी व्यवस्था है. फिर अस्थायी भरोसे भविष्य का फैसला कैसे किया जा सकता है. पुराने निर्णय के अनुसार 75 फीसदी पाठ्यक्रम के आधार पर ही परीक्षा ली जाएगी. इस हालत में छात्र कैसे तैयारी करेंगे. यही वजह है कि छात्रों के साथ पालकों की भी चिंता बढ़ने लगी है.\nबोर्ड का वर्ष विद्यार्थी जीवन का टर्निंग प्वाइंट होता है. इसके बावजूद सरकार द्वारा स्थिति स्पष्ट नहीं किया जा रहा है. केवल परीक्षा लेने की तिथि ही घोषित की जा रही है. अप्रैल के महीने में क्या हालात होंगे, यह कोई नहीं जानता. यदि हालात बिगड़े तो क्या परीक्षा लेना संभव होगा. इस तरह के तमाम सवाल है जो अब परेशान करने लगे हैं.\nइस बीच विदर्भ जूनियर कॉलेज टीचर्स एसोसिएशन (विजुक्टा) ने परीक्षा की तिथि बढ़ाने की मांग की है. प्रांतीय उपाध्यक्ष विलास केरडे ने बताया कि अब भी पाठ्यक्रम पूरा नहीं हुआ है. समूची व्यवस्था तहस-नहस हो गई है. बच्चों के भविष्य को लेकर पालकों की चिंता बढ़ती जा रही है. वहीं, दूसरी ओर सरकार कोई निर्णय नहीं ले रही हैं.\nजब पाठ्यक्रम ही पूरा नहीं हुआ तो फिर अप्रैल से परीक्षा कैसे ली जा सकती है.यह तो छात्रों के साथ अन्याय ही होगा. उन्होंने परीक्षा की तिथि को बढ़ाने की मांग की है. इस संबंध में शिक्षा मंत्री को पत्र भेजकर मांग की जाएगी.\nPublished: March 17, 2021 11:40 PM Updated: March 17, 2021 11:40 PM


Hindi story- Hindi Kahaniyan : जून 2021\nHindi story- Hindi Kahaniyan\nYou can read hindi story, story in hindi, hindi kahaniyan, Stories in hindi, Kahani in hindi, Moral Stories in Hindi, Moral Story in Hindi with Pictures, Radha Rani Story in Hindi, Akbar Birbal Stories in Hindi, Akbar Birbal Stories, Kids Story in Hindi, Hindi Kids Stories etc.\nTop 10+ Hindi Story to read online-कहानियाँ आनलाइन पढ़ने के लिए\nHindi Story to read online|Story Read in Hindi-कहानियाँ आनलाइन पढ़ने के लिए\nHindi Story to read online-कहानियाँ आनलाइन पढ़ने के लिए\nदो सगे भाई\nएक वृक्ष पर एक ही माँ से पैदा हुए दो तोते रहते थे। दोनों रूप, रंग में एक समान दिखाई पड़ते थे। उद्यपि दोनों के नाम पृथक-पृथक थे, पर रूप और रंग में समान होने के कारण उन्हें पहचानने में अधिक कठिनाई होती थी।\nएक बार इतने जोर से आँधी आई कि वृक्ष की जड़ें तक हिल गई। ऐसा लगने लगा कि वृक्ष उखड़कर गिर पड़ेगा। दोनों तोते व्याकुल हो उठे। आँधी में उड़ पड़े। आँधी के कारण दोनों एक-दूसरे से बिछुड़ गए। एक तो चोरों की बस्ती में जाकर गिरा और दूसरा पहाड़ के नीचे ऋषियों के आश्रम में जाकर गिरा। जो चोरों की बस्ती में गिरा था, वह तो चोरों की बस्ती में रहने लगा और जो ऋषियों के आश्रम में जा गिरा था वह ऋषियों के आश्रम में रहने लगा। दोनों को एक-दूसरे का पता ठिकाना ज्ञात था।\nधीरे-धीरे कई वर्ष बीत गए। एक दिन वाराणसी का राजा रथ पर सवार होकर शिकार के लिए निकला। जब वह थक गया तो चोरों की बस्ती के पास एक सरोवर के किनारे जाकर आराम करने लगा। वहाँ कोई नहीं था। केवल इधर-उधर कुछ वृक्ष खड़े थे। राजा की नींद सी आ रही थी किन्तु किसी की कर्कश आवाज सुनकर उसकी नींद टूट गई। वह कर्कश आवाज एक तोते की थी जो एक वृक्ष की डाल से बोल रहा था। राजा बड़े ध्यान से तोते की आवाज सुनने लगा। वह मनुष्य के समान ही बोल रहा था। अरे कोई है इस आदमी के पास बहुत सा धन है। यह गले में मोतियों और हीरों की माला पहने हुए है। यह सोया हुआ है। इसकी गर्दन दबाकर मोतियों की माला निकाल लो और लाश को झाड़ी में गाड़ दो। किसी को पता नहीं चल सकेगा।\nतोते को मनुष्य की तरह बोलते देखकर राजा डर गया। वह उठकर बैठ गया और मन ही मन सोचने लगा कि यह जगह तो बड़ी डरावनी है क्योंकि यहाँ तोता भी मनुष्य की तरह बोलता है और जान से मार डालने की बात करता है। अतः यहाँ से चल देना ही ठीक होगा। राजा उठा और अपने रथ पर बैठकर आगे की ओर चल पड़ा। रथ जब चलने लगा तो तोता पुनः कर्कश आवाज में बोला- ‘‘अरे कोई है, यह तो भाग रहा है। इसे पकड़ लो। इसके गले में मोतियों और हीरों की माला है। इसकी हत्या करके गले से मोतियों और हीरो की माला निकाल लो।’’\nराजा ने तोते की इस आवाज को भी सुना। उसके मन का डर और भी अधिक बढ़ गया। वह तेजी के साथ घोड़ों को दौड़ाता हुआ दूर तक निकल गया। राजा रथ को दौड़ाता हुआ पर्वत के नीचे ऋषियों के आश्रम में गया। किन्तु आश्रम मेें सन्नाटा छाया हुआ था। सभी ऋषि और मुनि भिक्षाटन के लिए बाहर गए हुए थे। रथ से उतरकर राजा चकित विस्मित दृष्टि से इधर-उधर देखने लगा। अभी वह देख ही रहा था कि किसी की कोमल आवाज उसके कानों में पड़ी। वह आवाज एक तोते की थी जो वृक्ष की डाल पर बैठा हुआ था।\nतोता राजा को देखकर कह रहा था- ‘‘आइए राजन्! बैठिए सभी ऋषि और मुनि भिक्षाटन के लिए गए हैं।’’ आश्रम में शीतल जल मौजूद है। प्यास लगी हो तो ठण्डा पानी पीजिए और यदि भूख लगी हो तो फल खाइए। आश्रम में फल भी मौजूद हैं।\nराजा चकित दृष्टि से वृक्ष की डाल पर बैठे तोते को देखने लगा। तोते का रंग रूप बिलकुल वैसा ही था जैसा चोरों की बस्ती के पास रहने वाले तोते का था। राजा तोते की ओर देख रहा था कि तोता पुनः बोल उठा- ‘राजन्! निश्चिंत होकर आराम कीजिए। यह ऋषियों का आश्रम है। यहाँ आपको किसी प्रकार का कष्ट नहीं होगा।’’\nराजा सोचने लगा कि अवश्य आराम करूँगा पर एक बात पूछ बैठा- ‘‘यहाँ से कुछ दूर एक सरोवर के किनारे एक वृक्ष की डाल पर भी एक तोता बैठा हुआ था। वह रंगरूप में बिलकुल तुम्हारे समान था किन्तु उसमें तुम्हारे समान गुण नहीं थे। तुम तो मृदुल वाणी बोल रहे हो पर उसकी वाणी बड़ी कठोर थी।’’ तुम प्रेम और सेवा की बात कर रहे हो, किन्तु वह जान से मार डालने और लूटने की बातकर रहा था। क्या तुम उसे जानते हो? आश्चर्य है, वह बिलकुल तुम्हारी ही शक्ल का था।\nतोते ने उत्तर दिया- ‘‘हाँ राजन्! मैं उसे जानता हूँ।’’ वह मेरा सगा भाई है। हम दोनोें एक ही वृक्ष पर रहते थे पर प्रचण्ड आंधी के झकोरों में पड़ने के कारण बिछुड़ गए। वह तो चोरों की बस्ती में जा गिरा और मैं ऋषियों के आश्रम के पास आ गिरा था। फलतः वह चोरों की बस्ती में रहने लगा और मैं ऋषियों के आश्रम में रहने लगा। चोरों की बस्ती में रहने के कारण उसने चोरों की बातें सीख लीं। चोर दिन रात हत्या और लूटपाट की बात करते रहते हैं।\nवह चोरों के मुँह से जो कुछ सुनता है, उसे याद कर लेता है और जब किसी को देखता है तो उसे दुहराने लगता है। इधर ऋषियों के आश्रम में रहने के कारण मैंने ऋषियों की बातेें सीख ली हैं। अतिथियों के आने पर ऋषिगण जिस प्रकार प्रेम से बोलते हैं, उसी प्रकार मैं भी बोलता हूँ। जो जिस तरह की संगति में रहता है, उसका प्रभाव उस पर अवश्य पड़ता है। संगति के ही प्रभाव के कारण हम दोनों भाइयों में अलग-अलग गुण आ गए हैं।\nतोते की बात सुनकर राजा के मुँह से अपने आप ही निकल पड़ा - ‘‘ संगति का प्रभाव अनिवार्य रूप से हृदय पर पड़ता है। अतः हमें अच्छी संगति करनी चाहिए।’’\nअंधा और कुबड़ा\nकिसी गाँव में दो मित्र रहते थे। एक अंधा था दूसरा कुबड़ा। एक साल उस गाँव में अकाल पड़ा। खाने-पीने की तकलीफ होने लगी। आखिर दोनों मित्रों ने कमाई करने के लिए परदेश जाने का निश्चय किया। कुबड़ा अंधे के कंधे पर बैठ गया और रास्ता बताने लगा।\nचलते-चलते रास्ते में कुबड़े ने खेत की मेड़ पर चरते हुए गधों का एक झुण्ड देखा। उसने कहा कि भैया यहाँ गधे चर रहे हैं पर उनका चरवाहा कहीं दिखाई नहीं देता। अंधे ने कहा - ‘‘तो तुम एक गधे को पकड़ लाओ।’’ इसके पश्चात् दोनों मित्र गधे पर बैठ गए। कुछ देर पश्चात् रास्ते में एक झोपड़ी दिखाई दी तो कुबड़े ने अंधे से कहा कि दोस्त यहाँ झोपड़ी के बाहर एक बुढ़िया ऊँघ रही है और पास में एक सूप पड़ा है। अंधे ने कहा कि देखते क्या हो उठा लो वह सूप।\nकुबड़े ने सूप कब्जे में कर लिया। चलते-चलते रास्ते में एक खेत आया। कुबड़े ने बताया कि यहाँ खेत में हल और बैल दोनों हैं पर किसान कहीं दिखाई नहीं देता। अंधा बोला कि ठीक है तुम हल का लोहे का फाल ले आओ। कुबड़ा हल का नोंकदार लोहे का फाल ले आया। थोड़ी दूर चले थे कि कुबड़े को एक कुआँ दिखाई दिया। उसने अंधे से कहा कि मित्र यहाँ कुएँ पर बाल्टी और रस्सी पड़ी है, पर पानी खींचने वाला गायब है। अंधे ने कहा कि तुम बाल्टी की रस्सी खोलकर ले आओ। कुबड़े ने अंधे से कहा कि रात घिर आई है अब क्या करें?\nअंधा बोला कि जरा आसपास देखों यहाँ किसी का घर नजर आता है क्या? कुबड़े ने चारों ओर देखा। थोड़ी दूर पर एक भव्य महल दिखाई दिया। दोनों मित्र उस महल के पास गए महल खाली था। अंधे ने कहा कि चलो आज की रात यही ठहरेंगे। महल का दरवाजा बंद करके दोनों मित्र एक कमरे में सो गए।\nआधी रात गए बाहर बड़ा कोलाहल सुनाई दिया। चीख पुकार मचाने वाला एक राक्षस का परिवार था जो उस महल में रहता था और आधी रात को शिकार करके लौटा था। आवाजें सुनकर अंधे और कुबड़े की नींद खुल गई। खिड़कियों, दरवाजों को बंद देखकर राक्षस परिवार को बड़ा आश्चर्य हुआ। जरूर कोई महल में छिपकर बैठा है। यह सोचकर एक राक्षस ने बड़े जोर से आवाज दी कि हमारे महल में कौन है?\nकुबड़ा जवाब देने ही वाला था कि अंधे ने उसके मुँह पर हाथ रख दिया और स्वयं अकड़कर बोला कि तुम कौन हो? राक्षस ने उत्तर दिया कि हम तो राक्षस हैं। इस पर अंधे ने झट कहा कि हम तो राक्षस के दादाजी हैं। राक्षस विचार में पड़ गया। ये भला कौन हो सकता हैं? राक्षस का भी दादाजी। राक्षसों के सरदार ने कहा कि ठीक हैं यदि आप हमारे दादाजी हैं तो हमसे भी अधिक शक्तिशाली होंगे। जरा अपने बाल तो दिखाओ। अंधे ने रस्सी बाहर फेंकी। राक्षसों ने इतने मोटे और लम्बे बाल अपनी जिन्दगी में कभी नहीं देखे थे।\nवे सब घबरा गए। अपनी शंका का समाधान करने की दृष्टि से राक्षस ने फिर पूछा कि तुम्हारे कान कैसे हैं? अंधे ने तुरन्त सूप बाहर फेंका। राक्षस तो इतना बड़ा कान देखकर आश्चर्य में पड़ गया। सरदार राक्षस ने फिर पूछा कि राक्षस के दादा जी आपके दाँत तो लोहे के चने चबाने लायक होंगे।\nअंधे ने उसी समय लोहे का फाल बाहर फेंका। उसे देखकर तो राक्षसों के हाथों के तोते उड़ गए। हाय! जिनके दाँत इतने मजबूत और बड़े हैं तो फिर वे दादा जी कैसे होंगे? जरूर बड़े खतरनाक होंगे। अंतिम बार परीक्षा की दृष्टि से राक्षस ने कहा कि यदि आप हमारे दादा जी हैं तो आपकी आवाज इतनी पतनी क्यों हैं अंधे ने महल के अंदर से कहा कि तुम्हारे कानों के परदे न फट जाएँ, इसीलिए हम धीरे-धीरे बोल रहे हैं।\nयदि तुम्हें हमारी सच्ची आवाज ही सुनना है तो लो सुनो.. ऐसा कहकर अंधे ने गधे के कानों को जोर से मरोड़ा। बस फिर क्या था। गधा लगा अपना राग अलापने.. ढेंचू....ढेंचू...। बाहर खड़े राक्षसों की तो सिट्टी-पिट्टी गुम हो गई। वे सब दुम दबाकर लगे भागने। किसी ने पीछे मुड़कर भी नहीं देखा। अंधे और कुबड़े ने संतोष की सांस ली।\nदिन चढ़ा तो वे लोग भोजन बनाने की तैयारी करने लगे। राक्षस की अपार धन दौलत को देखकर कुबड़े के मन में पाप का कीड़ा कुल बुलाने लगा। वह अंधे को मारकर सारी सम्पत्ति हड़पना चाहता था। इसी उद्देश्य से उसने अंधे के लिए जहरीला सांप पकाया। बीच में पानी की जरूरत होने पर वह अंधे को चूल्हे के पास बैठाकर खुद पानी लेने चला गया। उसे क्या पता था कि हांडी में एक जहरीला सांप पकाया जा रहा है, किन्तु तीव्र जहरीले धुएँ के कारण ही थोड़ी देर में उसे आँखों से दिखाई देने लगा।\nउसने देखा हांडी में एक जहीला साप पकाया जा रहा है। अब वह समझ गया कि यह सब कुबड़े का चाल होगी जो मुझे मारने की नीयत से जहरीला सांप पका रहा था। जैसे ही कुबड़ा पानी लेकर आया, अंधे ने उसे लकड़ी से मारना शुरू कर दिया। पर यह क्या? पिटाई होेने पर कुबड़े का शरीर सीधा हो गया।\nउसका कूबड़ बैठ गया। पल भर में दोनों मित्र सारा माजरा समझ गए कि एक-दूसरे को मारने के चक्कर में दोनों के शरीर ठीक हो गये हैं। अब तो उनकी खुशी का ठिकाना नहीं रहा। उसी दिन से वे एक दूसरे के सच्चे मित्र बन गए तथा सुखपूर्वक उस भव्य महल में आराम से जिन्दगी गुजारने लगे।\nबंदर की चतुराई\nएक बार कृष्णा नदी में भयंकर बाढ आई। नदी में आई इस अचानक बाढ़ के कारण नदी के किनारे स्थिति वन के अनेक पशु-पक्षी पानी के तेज बहाव में बह गये। कुछ पशु-पक्षियों ने दूर भागकर अपने प्राणों की रक्षा की तो कुछ पशु-पक्षी नदी के बीच एवम् किनारे स्थिति चट्टानों पर कई दिनों तक भूखे प्यासे सिमटे पड़े रहे। कृष्णा नदी की ऐसी जान लेवा बाढ़ की किसी को कल्पना तक न थी।\nकृष्णा नदी की यह बाढ़ कई दिनों तक अपना आतंक फैलाए रही। कुछ दिनों बाद बारिश कम होने के कारण नदी का जल स्तर कम होने लगा तो आसपास अनेक पशु-पक्षी मृत पड़े दिखाई देने लगे। जो लोग जीवित बचे थे उनमें एक बंदर का भी अपना परिवार था।\nबंदर और उसके तीन बच्चे इस नदी की बाढ़ में किसी तरह कलेजे पर हाथ रखकर भूखे प्यासे एक ऊँचे टीले पर बैठे पानी कम होने की बात जोहते रहे। पानी कम होते ही नदी में रहने वाले कुछ जीव खुली हवा में सांस लेने के लिए ऊपर आने लगे। इन्हीं में एक घड़ियाल भी था।\nघड़ियाल ने देखा कि नदी के समीप के टीले पर एक बंदर अपने नन्हें बच्चों के साथ भूखा प्यासा बैठा हुआ है। शिकार को इतने पास देखकर उसके मुँह में पानी आ गया और वह बनावटी आँसू निकालकर बंदर से बोला- ‘‘हे बंदर भाई नदी का पानी कुछ कम हो गया है। आओं मैं तुम्हें अपनी पीठ पर नदी पार करा दूँ वरना खुद तो भूख प्यासे मरोगे और अपने बच्चोें को भी मार डालोगे।’’ बंदर घड़ियाल का अभिप्राय समझ गया था फिर भी उसने घड़ियाल की नेक नीयत पर संदेह प्रकट करते हुए कहा कि मैं कैसे मान लूँ कि तुम हमें सुरक्षित नदी पार करवाओगे? घड़ियाल हँसा और बोला-‘‘भाई ऐसे में जब सभी पर विपत्ति टूट पड़ी है\nमैं तुमसे धोखा करके क्या करूँगा।’’ वैसे भी तुम्हारे लिए पानी कम हुए बगैर टीले से नीचे उतरना कठिन काम है। यदि बाहर निकलना चाहते हो तो मुझ पर विश्वास करो, वरना मौत के मुँह में जाओगे। इतना कहकर घड़ियाल पानी के भीतर चला गया।\nबंदर ने सोचा कि घड़ियाल की बात उसे मान लेनी चाहिए लेकिन अपनी तथा बच्चों की रक्षा तो उसे करनी ही थी। इसीलिए उसने एक चाल चलने की ठानी। थोड़ी देर बाद जब घड़ियाल ने बंदर से अपनी तरकीब के संबंध में पूछा तो बंदर बोला -‘‘घड़ियाल भाई इतने दिनों की बारिश में हम सब सूख कर काँटा हो गए हैं।’’ जब तक हफ्तों कुछ खा पी न ले शरीर बन नहीं पाएगा।\nसुनो तुम्हें बंदरिया का मांस पसंद है न? इस बाढ़ में वह नदी के दूसरे किनारे पर रह गयी है। हमारी राह देख रही होगी। इसलिए तुम हमें नदी पार करा दो तो मैं अपनी बंदरिया को तुम्हारे सुपुर्द कर दूँगा। घड़ियाल मान गया। उसने भी सोचा कि दुबले पतले मरियल बच्चों को खाने से बेहतर है कि बंदर की बात मान ली जाए और बंदरिया की दावत उड़ाई जाए। उसके मुँह में पानी आ गया। वह बंदर और उसके बच्चों को अपनी पीठ पर बैठाकर धीरे- धीरे नदी के दूसरे किनारे पर पहुँच गया। किनारे पहुँचते ही बंदर तुरन्त ही अपने बच्चों को सीने से चिपकाकर समीप के झाड़ पर चढ़ गया तो घड़ियाल बोला हे भाई अब अपना वचन पूरा करो।\nमुझे जोरों की भूख लगी है। बंदर बोला घड़ियाल भाई तुम आखिर बुद्धू के बुद्धू ही रहे। मैं भला क्यों अपनी बंदरिया तुम्हें देना लगा। शायद तुम्हें याद नहीं कि पिछली बार अपना कलेजा लाने के बहाने तुम्हें जो झांसा दे गया था मैं वहीं बंदर हूँ और तुम वही घड़ियाल।\nअपना स्वार्थ सिद्ध करने के लिए कोई क्या नहीं करता। इसीलिए सही समय पर सही मार्ग पर चुनाव करने में ही बुद्धिमानी है। घड़ियाल बंदर की चतुराई पर स्तब्ध रह गया और आँसू बहाते हुए सीधे पानी के भीतर चला गया।\nHindi Story to read online\nबादशाह और फकीर\nपुराने जमाने की बात है एक बादशाह था। वह बड़ा ही नेक और दयालु था, उदार भी था। जो कोई फकीर उसके द्वार पर पहुँचता खाली हाथ नहीं लौटाता था।\nएक दिन एक फकीर उसके महल के दरवाजे पर पहुँचा। उसके कपड़े साफ थे किन्तु फटे पुराने थे। उसने पहरेदारों से कहा- ‘‘बादशाह से कहो कि उनका भाई मिलने के लिए आया है।’’\nबादशाह के कोई भाई नहीं था, यह बात पहरेदारों को मालूम थी। इसके अलावा इस फटीचर फकीर का राज परिवार का व्यक्ति होने में कौन विश्वास कर सकता था? पहरेदारों को संदेह हुआ कि कदाचित इसके दिमाग में कोई खराबी हैं, किन्तु फकीर अपनी बात पर डटा रहा। उसके हाव-भाव तथा बातचीत में पागलपन का कोई चिन्ह प्रकट नहीं होता था।\nपहरेदार बादशाह की सेवा में उपस्थित हुआ। उसने निवेदन किया हुजूर गुस्ताखी माफ हो। एक फकीर बाहर खड़ा है और वह अपने आपको आपका भाई बताता है। बादशाह कुछ देर तक तो चुप रहा फिर उसने मुस्कराकर कहा - ‘‘ उसे बुला लाओ।’’\nफकीर जब बादशाह के पास पहुँचा तो बादशाह ने उसका बड़ा सम्मान किया। अपने पास मसनद के सहारे बैठाया और फिर उससे पूछा- ‘‘कहिए, भाई साहब। आपने यहाँ आने का कैसे कष्ट किया?’’ फकीर ने जवाब दिया, भैया इस समय मैं बड़ी मुसीबत में हूँ। जिस महल में मैं रहता हूँ वह पुराना होेने के कारण गिरने वाला है।\nमेरे पहले बत्तीस नौकर थे। वे मुझे छोड़कर चले गये। इसके अलावा जो मेरी पाँच रानियाँ थी वे भी निर्बल होने के कारण मेरी सेवा ठीक तौर से नहीं कर सकती। मैं आपके पास इसलिए आया हूँ कि मेरी कुछ सहायता कीजिए।\nबादशाह ने खजांची को आज्ञा दी। इनको सौ रूपये दे दो।\nसौ रूपये सुनकर फकीर बोला- ‘‘अपने भाई को आप केवल सौ रूपये दे रहे हैं। यह आपकी शान के खिलाफ है।’’ मैं तो बहुत बड़ी आशा लेकर आपके पास आया था किन्तु आपने मेरा कुछ भी ख्याल नहीं किया। बादशाह ने जवाब दिया रियासत का खर्च ज्यादा होने की वजह से खजाने में रूपया बहुत कम है। इसीलिए मैं आपकी अधिक सहायता करने में असमर्थ हूँ\nबादशाह की बात सुनकर फकीर कहने लगा-‘‘ यदि आपके खजाने में रूपयों की कमी हैं तो मेरे साथ अफ्रीका महाद्वीप चलिए। वहाँ सोने के खाने हैं। जितना धन चाहे ले आइए।’’ बादशाह ने कहा-‘‘ बीच में समुद्र पड़ता है उसे कैसे पार करेंगे?’’ फकीर ने जवाब दिया -‘‘मैं आपके साथ चलूँगा और जहाँ मेरे पैर पड़ेंगे समुद्र अवश्य सूख जाएगा।’’ फकीर की बात सुनकर बादशाह बहुत हँसा और खजांची से बोला - ‘‘इन्हें एक हजार रूपये और दे दो।’’\nजब रूपये लेकर फकीर चला गया तो राज-कर्मचारियों ने बादशाह से कहा- ‘‘अन्नदाता, आपकी और फकीर की जो बात हुई, उन्हें हम बिलकुल नहीं समझ सके।’’ बादशाह ने कहा- ‘‘सुनो! फकीर ने जो यह कहा था कि वह मेरा भाई है, एक तरह उसका कहना ठीक था। जिस तरह मैं इस मुल्क का बादशाह हूँ उसी तरह वह दीन (धर्म) का बादशाह है और इस नाते वह मेरा भाई है। लक्ष्मी और दरिद्रता दो बहने हैं। मैं लक्ष्मी का पुत्र हूँ और वह दरिद्रता का बेटा है।\nउसने जो यह कहा था कि जीर्ण होने के कारण उसका महल गिरने वाला है। उससे उसका अभिप्राय अपने शरीर से था जो बूढ़ा होने के कारण निर्बल हो गया है और मृत्यु के निकट है। उसने जो यह कहा था कि उसके बत्तीस नौकर उसे छोड़कर चले गए हैं। इससे उसका मतलब अपने दाँतों से था जो अब गिर गए हैं और मुँह बिलकुल पोपला हो गया है। उसने अपनी रानियों के बारे में कहा था कि कमजोर होने की वजह से उसकी सेवा नहीं कर सकती इससे उसका तात्पर्य अपनी आँख, कान इत्यादि पाँच इन्द्रियों से था जो अब शिथिल होने के कारण पूरा काम नहीं कर सकती।\nराजकर्मचारियों ने फिर सवाल किया-‘‘हुजूर फकीर ने जो यह कहा था कि उसके पैर पड़ने से समुद्र सूख जाएगा, उसका क्या अभिप्राय था?’’ बादशाह ने मुस्कराकर जवाब दिया -‘‘उसने मेरे इस कथन पर कि खजाने में रूपये की कमी हो गई है, व्यंग्य किया था।’’ उसका यह उत्तर वास्तव मेें बड़ा चमत्कार पूर्ण था। अभिप्राय यह था कि जब वह इतना अभागा है कि महल में कदम रखते ही शाही खजाना खाली हो गया तो उसके पैर रखने से समुद्र भी अवश्य सूख जाएगा।\nनोट- हेलो दोस्तों Hindi Story to read online-कहानियाँ आनलाइन पढ़ने के लिए- अगर पढ़कर अच्छी सीख तथा मनोंरजन तथा नई जानकारी प्राप्त हुई हो तो कृपया अपने दोस्तों के साथ शेयर, कमेन्ट करना न भूलें धन्यवाद।\nबुद्धिमान व्यापारी-Intelligent businessman\nतोते का संदेश-Parrot message\nसत्संग का महत्व-Importance of satsang\nबुद्धिमान मंत्री-Wise minister\nलोटे मेें पहाड़\nबन गया देवता\nछूना है आकाश\nबैलों की बोली\nनहीं चाहिए धन\nगरीबा का सपना\nचाचा के आम\nपर जून 21, 2021 कोई टिप्पणी नहीं:\nBest 10 Hindi Stories-बेस्ट 10 हिन्दी कहानियाँ\nHindi Story-Hindi Kahaniyan- हिन्दी कहानी लेखकों द्वारा रचित एक रचना है, जो किसी न किसी घटना तथा आत्मज्ञान से ओतप्रोत होता है। हमारे देश में हिन्दी कहानियाँ, हिन्दी स्टोरी तथा विभिन्न प्रकार की लोक कथाएँ प्रचलित है जो बहुत उत्साहवर्धक, प्रेरक, ज्ञानवर्धक तथा मनोरंजन से परिपूर्ण हैै, जिसमें कुछ मनोरंजन कराती है तथा कुछ अपने की ओर आगे बढ़ने के लिए प्रेरित करती है। यहाँ मैंने कुछ हिन्दी कहानियाँ, हिन्दी स्टोरी को संग्रह किया है जो आपके लिए रोचक तथा ज्ञानवर्धक हो सकती है आइये हिन्दी कहानियाँ पढ़ते है और कुछ नया सीखते है।\nएक व्यापारी था। बहुत ही बुद्धिमान और बहुत धनवान। उसका करोड़ों का कारोबार था। उसके शहर में आए दिन कोई न कोई चोरी होती रहती थी, मगर चोर कभी भी पकड़ा नहीं जाता था, क्योंकि हर बार वह चालाकी से चकमा देकर भाग जाता था।\nउस व्यापारी ने अपने बारे में यह अफवाह फैला रखी थी कि रात को उसे कुछ दिखाई नहीं देता क्योंकि उसे रतौंधी नामक रोग है। उधर जब चोरों को यह पता चला कि उस व्यापारी को रतौंधी रोग है, तो उन्होंने उस व्यापारी के घर हाथ साफ करने की योजना बनाई। अभी तक चोर उसके घर में चोरी करने में सफल नहीं हो सका था। एक रात जब चोर उस व्यापारी के घर हाथ साफ करने की योजना बनाई। अभी तक चोर उसके घर में चोरी करने में सफल नहीं हो सका था। एक रात जब चोर उस व्यापारी के घर चोरी करने पहुँचा, तो व्यापारी की आँख खुल गई। उसने चोर को देख भी लिया। मगर सोचा कि चोर के पास कोई हथियार भी हो सकता है। उसने एक चाल चली। वह पास सो रही अपनी पत्नी से जोर से बोला- ‘‘सुनती हो, अभी-अभी मैंने एक सुन्दर सपना देखा है।’’\nपत्नी ने पूछा- ‘‘क्या देखा है?’’ ‘‘सुबह होते ही कच्चे रेशम के दाम दोगुने होने वाले हैं। अपने घर तो ढेर सारा रेशम का धागा है न?’’ हाँ है तो सही, मगर रात को क्या करना है?’’ पत्नी ने पूछा।\nदरअसल पत्नी को पता नहीं था कि घर में चोर घुसा हुआ है। व्यापारी ने उसे इशारा करके बता दिया कि चोर खम्भे के पीछे छिपा हुआ है। फिर व्यापारी बोला-’’ अगर मुझे रतौंधी नहीं होती, तो सारा धागा इसी वक्त नापकर देखता कि आखिर कितना मुनाफा सूरज निकलते ही हो जाएगा।’’ ‘‘रहने भी दो’’ पत्नी बोली। ’’ सुबह ही नापकर देख लेना कि कितना फायदा होगा। आपको कुछ दिखाई तो देगा नहीं।’’ ‘‘अरे अपने ही घर मंे क्या मुझे पता नहीं चलेगा कि कौन सी चीज कहाँ है? मुझे तो चैन ही नहीं आ रहा है। आओ, उठकर रेशम नापें। कुछ करना थोड़े ही है, बस खम्भे के चारों तरफ लपेट-लपेट कर अनुमान लगा लूँगा कि कितना कच्चा धागा है।’’\n‘‘ठीक है। मैं तो सो रही हूँ, तुम्हीं नाप लो।’’ उसकी पत्नी ने कहा तथा सोने का नाटक करने लगी। इधर व्यापारी ने अंधेपन का नाटक करते हुए खम्भे के चारों ओर कच्चे रेशम को लपेटना शुरू कर दिया। इसी बीच वह कई बार चोर के सामने से गुजरा जो उसी खम्भे से सटकर खड़ा था, मगर व्यापारी रेशम लपेटते हुए यही जता रहा था कि उसे कुछ भी दिखाई नहीं पड़ रहा है। फिर धीरे-धीरे खम्भे और चोर के चारो तरफ इतने चक्कर लग गए कि चोर के लिए टस से मस होना भी मुश्किल हो गया।\nचोर ने यह सोचा था कि कच्चे रेशम के धागों को तोड़कर झट से निकल भागेगा, मगर उन कोमल-कोमल धागों ने मिलकर इतना सुदृढ़ रूप धारण कर लिया था कि वह उनमें बँधकर ही रह गया। यहाँ तक कि हाथ पाँव भी न हिला सका। इसके बाद व्यापारी ने पुलिस को बुलाकर चोर को उनके हवाले कर दिया। चोर ने यह जान लिया कि कच्चे धागे आपस मे जुड़कर जब एक हो जाते हैं तो वे भी पक्के हो जाते हैं। अर्थात् एकता की ताकत सबसे महान व अचूक है।\nकहानी से शिक्षा-Story learning\nदोस्तों हमें इस कहानी से यह सीख मिलती है कि हमें हमेशा बुद्धि से काम लेना चाहिए।\nएकता की ताकत सबसे महान व अचूक है। अतः हममें एकता होनी चाहिए।\nकिसी का बुरा नहीं सोचना चाहिए।\nईरान में एक व्यापारी था। उसके पास एक बहुत बातूनी तोता था। वह उस तोते से बहुत प्रेम करता था। वह सदा व्यापार में उलझा रहता। पर जब भी उसे समय मिलता, वह तोते से बातें करके अपना मन बहलाता था।\nएक बार व्यापारी की इच्छा हुई कि वह भारत वर्ष की तरफ जाए व्यापारी ने आवश्यक काम समाप्त किया और फिर वह भारत वर्ष के भ्रमण के लिए चल पड़ा। चलते समय परिवार के सभी सदस्यों ने उपहारों की फरमाईश की। व्यापारी ने अपने मित्र तोते से स्वयं पूछा- ‘‘ऐ मेरे दोस्त तोते! तुम्हारे लिए मैं भारत वर्ष से क्या लाऊँ?’’\nतोता दुःखी मन से बोला- ‘‘ मुझे कुछ भी नहीं चाहिए। पर मेरी हार्दिक इच्छा है कि आप जब भारत पहुँचे और हरे-भरे वनों में प्रसन्न और स्वतंत्र घूमने वाले तोतों को देखें, तो मेरा नमस्कार उन तक पहुँचाए और मेरा यह संदेश भी उनसे कहें कि क्या इसी को दोस्ती और संबंधी होना कहते हैं कि तुम लोग स्वतंत्र घूमो, हरे भरे खुले वातावरण में उन्मुक्त उड़ो और मैं यहाँ कैदी के समान पिंजड़े में बंद रहूँ? मेरे बारे मंे भी तो विचार करो और दूर पड़े कैदी के लिए कोई उपाय निकालो। व्यापारी ने ध्यान से संदेश सुना और वायदा किया कि वह अवश्य उसका संदेश पहुँचाएगा।’’\nव्यापारी भारतवर्ष पहुँचा। एक घने सुन्दर वन से गुजरते हुए उसने वृक्षों पर फुदकते हुए ढेरों तोते देख, वह रूक गया। एक वृक्ष के नीचे जाकर उसने तोतों से अपने प्रिय बातूनी तोते का संदेश कहना शुरू किया। अभी वह अपनी बात पूरी भी नहीं कह पाया था कि वृक्षों पर बैठे तोतों में से एक तोता कांपा और तड़पकर धरती पर आ गिरा।\nयह दृश्य देखकर व्यापारी दुःखी होकर सोचने लागा-‘‘यह क्या हुआ? इस नन्हें जीवन की मृत्यु का कारण मैं ही बना। क्यों मैंने संदेश सुनाया? इससे दुख नहीं सहा गया। बेचारा अपनी जान से हाथ धो बैठा।’’\nथोड़े समय तक वह बुत बना खड़ा रहा। फिर विचारने लगा- ‘‘अब पछताने से क्या होता है। कमान से निकला तीर वापस थोड़े ही आता है?’’\nवह विचार में डूबा हुआ लौट आया। अपने देश ईरान की तरफ लौटने से पहले उसने अपने सारे परिवार के लिए ढेर सारे उपहार खरीदे।\nजैसा ही वह अपने घर में घुसा, तोते ने व्याकुलता से पूछा- ‘‘कहाँ है मेरा उपहार? तोतों तक मेरा संदेश पहुँचा दिया था न? मेरे संबंधियों ने क्या उत्तर दिया? जो भी उन्होंने उत्तर दिया हो बिना घटाए-घटाए एक-एक शब्द मुझे बताइए।’’\nये सारे प्रश्न तोते ने एक साँस में कह डाले। व्यापारी ने ठंडी साँस खींची- ‘‘ऐ मेरे प्यारे तोते! इस बात को भूल जाओ कि तुमने कोई संदेश मुझसे कहलवाया था। मैं स्वयं पश्चाताप की अग्नि में जल रहा हूँ कि मैंने क्यों तुम्हारा संदेश पहुँचाया?’’ तोते ने कहा-‘‘कुछ तो बताइए?‘‘\nव्यापारी ने दुःखी कंठ से उत्तर दिया- ‘‘जिद मत करो। यह बात सुनने की हिम्मत तुममें नहीं है। मैं स्वयं को कोस रहा हूँ कि क्यों मैंने तुम्हारा कहना माना।’’\nपर ऐसा क्या हो गया है जो आप इतने चिन्तित हो उठे हैं? तोते ने व्यग्रता से पंख फड़फड़ाए।\nव्यापारी ने उत्तर दिया-‘‘मैं तुम्हारा संदेश तोतों से कह ही रहा था कि उनमें से एक तोते ने क्रोध व दुःख से अपनी जान दे दी। वह वृक्ष पर बैठा काँपता रहा। फिर तड़पकर नीचे गिर पड़ा। यह देखकर मैं लज्जित हो उठा। पर लज्जित होने से लाभ ही क्या था?’’\nजैसे ही व्यापारी ने बात समाप्त की, तोता काँपने लगा और पिंजड़े में गिर पड़ा। उसके प्राण पखेरू उड़ गए। इस दृश्य को देखकर व्यापारी चिल्ला पड़ा और विलाप करने लगा। वह दुःख से हाथ मलने लगा। फिर दूसरी गलती हो गई। पर रोने से लाभ ही क्या था? उसने पिंजड़े का दरवाजा खोला। तोते को बाहर रखा, तोता झट उड़कर सामने दीवार पर बैठ गया।\nव्यापारी का मुख अचरज से खुला रह गया। उसकी समझ में न आया कि वह क्या बोेले? तोते ने अपना मुख व्यापारी की ओर घुमाया और बोला- ‘‘मैं आपको कितना धन्यवाद दूँ कि आप मेरे लिए कैसा अनमोल उपहार लाए हैं। वह उपहार है स्वतंत्रता। उस तोते ने अपने को गिराकर बताया थ कि मैं स्वयं को किस प्रकार स्वतंत्र करा सकता हूँ।’’\nव्यापारी निःशब्द खड़ा रह गया और तोता आकाश में फूर्र से उठ गया।\nकिसी भी जीव को बन्धक बनाकर या पिंजरे में कैद करके नहीं रखना चाहिए क्योंकि उसकी भी अपनी जीवन होती है, वह भी आकाश तथा स्वतंत्र वातावरण में उड़ना व रहना चाहता है और अपने सगे संबंधियों के साथ खेलना पसन्द करता है।\nएक गाँव था जिसके चारों ओर ऊँचे-ऊँचे पहाड़ और घने जंगल थे। गाँव के बीच में एक पगडंडी जाती थी जिसमें सुबह से शाम तक गाँव वालों तथा यात्रियोें का आना जाना लगा रहता था। उसी गाँव में रामदास नामक एक वृद्ध व्यक्ति अपने घर के दरवाजे पर नियमित रूप से आग जलाकर बैठ जाता। इधर-उधर से गुजरने वाले ग्रामीण उसके पास बैठते, आग तापते, तम्बाकू पीते, अच्छी-अच्छी बातें करते और चले जाते। रामदास सामान्य आर्थिक स्थिति का था किन्तु उसने अपने जीवन में इतना धन कमा लिया था कि लकड़ी और तम्बाकू का खर्चा आसानी से उठा लेता था।\nरामदास के चार लड़के थे। चारों को अपने पिता का इस तरह लकड़ियाँ और तम्बाकू का खर्च करना बहुत बुरा लगता था। वे इसे धन तथा समय की बरबादी समझते थे। उनकी पत्नियाँ भी अपने ससुर को सनकी तथा पागल समझती थीं। इसी बात को लेकर कभी-कभी रामदास तथा उसके बेटों में कहासुनी भी हो जाती थी। रामदास उन्हें समझा देता, तो वे मान जाते। किन्तु जब उनकी पत्नियाँ उनके कान भरती तो फिर चारों भाई अपने वृद्ध पिता से तम्बाकू और लकड़ी का खर्चा बन्द करने के लिए कहने लगते। एक दिन चारों की पत्नियों ने मिलकर अपने-अपने पतियों को रामदास की तम्बाकू व लकड़ी के खर्चें पर प्रतिबंध लगाने की जिद की। चारों लड़के वृद्ध पिता के पास पहुँचे और सिर झुकाकर खड़े हो गए।\nकहो क्या बात हैं? रामदास ने अपने बेटों की ओर ध्यान से देखते हुए पूछा।\nपिता जी हम आज से आपका लकड़ी व तम्बाकू का खर्चा बन्द करना चाहते हैं। बड़े बेटे ने कुछ गंभीरता से कहा।\n‘‘मैं भी यही सोच रहा था तुम लोग प्रतिदिन अपनी-अपनी पत्नियों के कहने में आकर मेरी लकड़ी व तम्बाकू का खर्चा बंद करने की बात करते हो। मैं आज से ही यह बंद तो कर दूँगा, लेकिन यह अच्छी बात नहीं होगी।’’ रामदास ने कठोरता से कहा।\n‘‘पिता जी यह फालतू खर्चा है। जितना पैसा आप लकड़ी और तम्बाकू पर खर्च करते हैं इतने पैसों को जोड़कर हम कुछ दिनों में काफी धन एकत्रित कर सकते हैं और उससे छोटा बेटा अपनी बात पूरी भी नहीं कर पाया’’\n’’व्यर्थ परेशान मत हो मेरे बेटो। मैं सब समझता हूँ। मुझे समझाने का प्रयास मत करो, मेरा जो कुछ भी है, तुम्हारा ही है। मैं आज से ही लकड़ी और तम्बाकू का खर्च लेना बंद कर देता हूँ। रामदास ने छोटे बेटे की बात काटते हुए कहा और जलती हुई आग तथा तम्बाकू की थैली पकड़कर जंगल की ओर घूमने निकल गये। चारों बेटे बहुत खुश थे। खुशी के दो कारण थे एक तो वे सोच रहे थे कि आज से उनकी पत्नियाँ उनसे बहुत खुश रहा करेंगी और दूसरा वे लकड़ी व तम्बाकू पर होने वाले खर्च को बचाकर शीघ्र ही धनवान बन जाएँगे।’’\nधीरे-धीरे काफी समय बीत गया। चारों बेटों की पत्नियाँ तो अभी भी किसी न किसी बात पर अपने अपने पतियों से लड़की थीं किन्तु उनके पास अब काफी धन जमा हो गया था। रामदास प्रतिदिन प्रातः अकेला ही घूमने निकल जाता और शाम तक लौटता। वह अपने बेटों की प्रगति की प्रशंसा तो करता था। किन्तु अब उसके घर के सामने आने जाने वालों का बैठना कम हो गया था। इससे वह उदास रहता। चारों बेटे दिन भर खेती किसानी में मस्त रहते और शाम को घर लौटने पर अपनी-अपनी पत्नियों के साथ घूमने फिरने निकल जाते या घर के कामकाज में लग जाते।\nरामदास के लिए वृद्धावस्था में अकेलेपन का कष्ट अत्यन्त दुखदायी बन गया था। एक दिन चारों बेटों का खेती की जमीन को लेकर झगड़ा हो गया। रामदास को मालूम हुआ तो उसे बहुत दुख हुआ किन्तु वह चुप रहा। दूसरे दिन पंचायत बैठ गयी। चारों बेटों ने काफी धन बचा लिया था। वे समृद्ध हो गए थे। किन्तु सत्संग के अभाव के कारण उनमें सामाजिक ज्ञान कम था। वे समाज के रीति रिवाज व पंचायत के कार्यों को नहीं समझते थे। लालची प्रकृति के कारण उनके साथ गाँव का कोई व्यक्ति नहीं था।\nअतः निर्दोश होते हुए भी वे पंचायत के समक्ष अपने को बेगुनाह सिद्ध नहीं कर पा रहे थे। दूसरा पक्ष सभी तरह से समर्थ था उसके साथ पूरा गांव था क्योंकि वह गाँव के सभी कार्यों में आगे बढ़कर भाग लेता था। धीरे-धीरे काफी समय हो गया। पंचायत कोई फैसला नहीं कर पा रही थी। चारों बेटों ने जितना धन वृद्ध पिता की लकड़ी व तम्बाकू पर प्रतिबंध लगाकर बचाया था सब खर्च हो गया था और पास का भी काफी धन निकल गया था। अब वे परेशान और उदास रहने लगे। एक दिन रामदास की दृष्टि अपने बेटों पर पड़ी वे उसे काफी परेशान व दुखी दिखाई पड़े।\nप्रिय बेटों इधर आओ। क्या बात है? तुम लोग इतने दुखी और परेशान क्यों हो? रामदास ने चारों बेटों को पास बुलाते हुए पूछा। जी पिता जी, कुछ नहीं। बड़े भाई की बात करने की हिम्मत नहीं पड़ रही थी क्योंकि लकड़ी और तम्बाकू बंद करने की सर्वाधिक जिद उसी ने की थी।\nघबराओं मत जो भी बात हो साफ-साफ कहो। हो सकता है वृद्ध पिता तुम्हारा दुःख दूर करने में कुछ सहयोग कर सके। रामदास ने बड़े प्यार से कहा।\nपिता जी, हमने आपका लकड़ी और तम्बाकू का खर्चा बंद करके अच्छा नहीं किया। बड़े भाई ने दुखी स्वर में मुँह लटकाकर कहा।\nलेकिन पहले पूरी बात तो बताओ। रामदास ने फिर प्यार से पूछा।\nचारो भाईयों ने खेती के झगड़े व पंचायत की पूरी कहानी अपने वृद्ध पिता को सुना दी। यह भी बता दिया कि जितना धन उन्होंने बचाया था, सब खर्च हो गया और पास का भी काफी धन खर्च हो गया। मेरे बेटांे अब तुम क्या चाहते हो? रामदास ने मुस्कराकर पूछा।\nपिताजी, आप आज से ही घर के बाहर आग जलाकर तम्बाकू की थैली रखकर बैठना आरंभ कर दीजिए। आपके पास, आप-पास के लोग आएँगें उन्हीं से कुछ बात बन सकती हैं। चारों बेटों ने अपने मन की बात कह दी। ‘‘ठीक है।’’ रामदास ने गर्दन हिलाई। वह बाहर उसी स्थान पर बैठ गया जहाँ बैठा करता था। बड़े लड़के ने तुरन्त लकड़ियाँ लाकर रख दी, दूसरे ने आग सुलगाई, तीसरे बेटे ने तम्बाकू की थैली लाकर रख दी और चैथे ने जगह की सफाई कर दी। दो चार दिन मे ही फिर से राहगीर रामदास की तरह आग तापते, तम्बाकू पीते, अच्छी-अच्छी बाते करते और चले जाते।\nएक दिन एक वृद्ध राहगीर से जो उसी गाँव का रहने वाला था रामदास ने अपने बेटों की विपत्ति के बारे मेें कहा। वृद्ध राहगीर बड़ा बुद्धिमान था उसने आश्वासन दिया कि अगली पंचायत में निर्णय उसके पक्ष में होगा। रामदास ने अपने बेटों को युक्ति बताई तथा अगली पंचायत में वृद्ध के निर्देशानुसार कार्य करने को कहा। चारों भाइयों ने अपने पिता के कहे अनुसार ही पंचायत में बात की।\nपंचायत समाप्त हो गयी व निर्णय उनके पक्ष में हुआ। घर लौटने पर चारों बेटों ने अपने पिता को प्रणाम किया व उनकी लकड़ी व तम्बाकू का खर्च दुगना कर दिया। बेटों व उनकी बहुओं को सत्संग का महत्व अब मालूम हो चुका था।\nमाता पिता का आदर करना चाहिए, अपनी स्वार्थ हित के लिए माता पिता का परित्याग नहीं करना चाहिए।\nएकता में शक्ति होती है।\nजीवन में संगत का बड़ा प्रभाव पड़ता है, इसलिए सही संगत करनी चाहिए।\nकाफी समय पहले की बात है। एक राजा के राज्य में ज्योतिषियों को बड़ा सम्मान मिलता था। राजा अत्यन्त विलासी और डरपोक था। वह राज्य की छोटी से छोटी समस्याओं के निदान के लिए ज्योतिषियों से परामर्श लिया करता था। अतः राजदरबार में ज्योतिषियों की भीड़ रहती थी। एक बार उसके राज्य में एक ऐसा ज्योतिषी आया जिसने जिस किसी भी व्यक्ति को जो कुछ बतलाया वह सत्य हुआ। लोगों में विश्वास था कि उस ज्योतिषी की जुबान पर सरस्वती बैठकर बोलती है।\nज्योतिषी की प्रशंसा धीरे-धीरे राजा के कानों तक पहुँची। एक दिन राजा ने दरबार में आज्ञा दी, नए ज्योतिषी को कल दरबार में सम्मानपूर्वक आमंत्रित किया जाए एवम् उत्सुक प्रजा भी उपस्थित रहे। अगले दिन वह ज्योतिषी राजदरबार में उपस्थित हुआ और आम व खास जनता से दरबार भर गया था। राजा की शान में अनेक बातें हो रही थी। तभी राजा ने ज्योतिषी से प्रश्न किया- ‘‘आप यह बताइए कि मैं कब तक राज्य कर सकूँगा?’’ इस प्रश्न के उत्तर के लिए उपस्थित लोग उत्सुक हो गए। कुछ देर रूकने के बाद ज्योतिषी ने कहा- ‘‘महाराज! जान की माफी चाहता हूँ।‘‘ इस पर राजा ने कहा- ‘‘आपको कोई भय नहीं होना चाहिए। आप निः संकोच कहें। आप तो हमारे अतिथि हैं, फिर डर किस बात का?’’ तब ज्योतिषी ने कहा-‘‘ महाराज! आप इस राज्य का शासन मात्र चार महीने और करेंगे।’’\nसुनते ही सब अवाक रह गए। थोड़ी देर चुप्पी रही। तब मंत्री ने सभी को संबोधित कर सभा समाप्ति की घोषणा कर दी। आठ दिन गुजर गए, पर राजा दरबार में उपस्थित नहीं हुए। अब उनका मन राज-काज में नहीं लगता था। उन्हें तो परलोक की चिन्ता सता रही थी।\nअतः ब्रम्हाणों को भोजन कराना, दान-पुण्य करना तथा जप-तप में ही उनका दिन गुजर जाता था। महामंत्री जब भी किसी समस्या को लेकर उनके पास जाते तो राजा कहते अब मेरे पास जो वक्त है, उससे मैं अपना परलोक सुधारना चाहता हूँ। अतः आपको जो भी उचित लगे, जनहित में कीजिए। अनेक बार प्रयास किए गए पर राजा दरबार में उपिस्थत नहीं हो सके। इसी बीच गुप्तचरों ने सूचना दी कि पड़ोसी राजा उमराव सिंह हमारे राज्य पर आक्रमण की तैयारी कर रहा है। इस गुप्त संदेश पर राजा से चर्चा की गई, पर विलासी राजा मृत्यु के डर से कोई निर्णय नहीं ले सका। महामंत्री ने आपात् बैठक बुलाई और समस्या का निदान सोचने लगे। विचारोपरान्त सर्वसम्मति से यह तय किया गया कि सर्वप्रथम राजा के मन से ज्योतिषी की भविष्यवाणी का भय भगाया जाए। इस पर विशेष सलाहकार मंत्री ने कहा-‘आप सब बेफ्रिक रहें, यह कार्य मैं कर दूँगा।’’ आप सब प्रयास कर उन ज्योतिषी महाशय को एक बार फिर दरबार में उपस्थित करा दे एवम् सेना को आक्रमण के लिए तैयार रखते हुए एक टुकड़ी उमराव सिंह के राज्य की सीमा पर भेज दें।\nदो दिन बाद राजदरबार में उस ज्योतिषी को पुनः उपस्थित किया गया। आज दरबार में राजा से विशेष रूप से उपस्थित होने का आग्रह किया गया था। अतः वह प्रजा के साथ उपस्थित थे। सभी उपस्थित हो चुके थे। कार्यवाही प्रारम्भ हो चुकी थी, तभी राजा के विशेष सलाहकार ने राजाज्ञा चाही। आज्ञा मिलने पर उन्होंने उस ज्योतिषी से कहा- ‘‘कृपया पुनः गणनाकर बताइये कि हमारे प्रजा-पालक महाराज की छत्रछाया प्रजा पर कब तक रहेगी?’’\nज्योतिषी ने गणना कर बताया- ‘‘हमारे प्रजा पालक महाराज तीन माह दो दिन और प्रजा पालन करेंगे।’’\nतब मंत्री बोला- ‘‘ आपके पास कोई प्रमाण है कि आप जो कुछ कह रहे हैं वह सब सही ही है।’’\nज्योतिषी ने कहा- ‘‘ज्योतिष तो भविष्य के लिए कथन होता है, जो अभी हुआ ही नहीं है उसका कोई प्रमाण वर्तमान में नहीं होता।’’ तब मंत्री महोदय बोले- ‘‘मैं तो उस भविष्यवाणी पर विश्वास रखता हूँ जिसका वर्तमान में कोई प्रमाण हो?’’\nजवाब मे ज्योतिषी ने कहा-‘‘ ऐसा संभव नहीं है।’’ इस पर मंत्री ने कहा- ’’यह संभव नहीं अपितु अत्यन्त सरल भी है।’’\nमंत्री की इस बात पर राजा सहित दरबार के अन्य लोग भी आश्चर्य में पड़ गए। मंत्री ने कहा- ‘‘ज्योतिषी जी, कृपया यह बताइये कि आपकी जिन्दगी अभी कितनी शेष है?’’\nज्योतिषी ने गणना कर बताया-‘‘मुझे अभी 34 साल, 8 महीने,4दिन और जीना है।’’\nइस पर मंत्री ने फिर पूछा-‘‘क्या आपके पास इस भविष्यवाणी की सत्यता का कोई प्रमाण है?’’ ज्योतिषी ने नहीं में सिर हिला दिया।\nकिसी को समझ नहीं आ रहा था कि मंत्री क्या प्रमाणित करना चाहते हैं तभी मंत्री ने फिर कहा-‘‘महाराज! मेरे पास वर्तमान में प्रमाण है कि ज्योतिषी की भविष्यवाणी असत्य है। मैं इसी वक्त इनकी भविष्यवाणी को झुठला सकता हूँ।’’\nदरबारी मंत्री की दलील सुनकर अवाक रह गए। प्रकरण को एक नया मोड़ मिला। राजा ने मंत्री से कहा - ‘‘आपके पास ज्योतिषी की भविष्यवाणी असत्य साबित करने के प्रमाण हैं तो वे तुरन्त प्रस्तुत किए जाएँ।\nमंत्री ज्योतिषी के आगे खड़े हो विनम्रता पूर्वक बोले- ‘‘महाराज! मैं एक बार पुनः आज्ञा चाहता हूँ।’’ राजा ने पुनः आज्ञा दे दी। उपस्थित लोग अभी तक समझ भी न पाए थे कि मंत्री कौन सा गुल खिलाना चाहते हैं। मंत्री ने एक झटके से अपनी तलवार निकाली और एक क्षण में ज्योतिषी का सिर धड़ से अलग कर दिया। मंत्री की यह हरकत देख राजा आग बबूला हो गया। राज्य के ज्योतिषी और ब्राम्हण ‘‘ब्रह्म हत्या’’ ब्रह्म हत्या चिल्लाने लगा। किसी को विश्वास नहीं हो रहा था पर जो सत्य था, वह सामने था। उस ज्योतिषी के प्राण पखेरू उड़ चुके थे।\nराजा ने कहा- ‘‘ मंत्री, तुम जानते हो तुमने ब्रम्ह हत्या की है जिसके लिए तुम्हें मृत्यु दण्ड दिया जा सकता है? बताओ, तुमने ज्योतिषी की हत्या क्यों की।\nमंत्री ने अत्यन्त शान्त स्वर में जवाब दिया-‘‘ महाराज! जो आदमी यह नहीं जानता कि पलभर बाद उसकी मृत्य सुनिश्चित है, वह 34 साल और जीने की भविष्यवाणी कर रहा है?‘‘ क्षमा करें, मैंने ज्योतिषी की भविष्यवाणी को असत्य साबित करने के लिए पहले अनुमति ले ली थी बाद में यह कृत्य किया।\nअतः यह दण्डनीय अपराध नहीं अपितु ज्योतिषी को झूठ बोलने पर स्वतः ही दण्ड मिल गया। मैंने यह कृत्यु इसलिए भी किया है कि सब यह जान लें कि भविष्य का कोई प्रमाण नहीं होता, अतः भविष्यवाणियों के भरोसे कोई कार्य या राजकाज नहीं चलाया जा सकता। राजकाज के लिए तो विद्वानों की सूझबूझ और शूरवीरों की सेवाएँ आवश्यक होती हैं, न कि ज्योतिषियोें की भविष्यवाणियाँ।\nअतः महाराज आप तो चिरायु हैं। मात्र3महीने4दिन की जिन्दगी वाली भविष्यवाणी का कोई प्रमाण नहीं हैं। अतः उसे झूठा मानकर पुनः राजकाज प्रारम्भ कीजिए। इससे प्रजा अति प्रसन्न होगी।\nराजा ने उठकर मंत्री को धन्यवाद दिया और सभा की कार्यवाही समाप्ति की घोषणा करते हुए प्रजा से कहा- ‘‘ आज के बाद मैं ज्योतिषयों के चक्कर में नहीं पडँ़ूगा। मेरी आँखें खुल गई हैं।’’ मैं अपने मंत्री का आभारी हूँ जिसने इस कठिन समय में मेरी आँखे खोली हैं। वास्तव मे सच्ची सेवा ही राजा के लिए परलोक सुधार का मार्ग है। सभी लोग मंत्री की बुद्धिमानी की प्रशंसा करते हुए चले गए।\nहमें व्यर्थ ही भविष्यवाणी की उलझन में नहीं फँसना चाहिए।\nहमेशा धूर्तों से सावधान रहना चाहिए।\nभाग्य के भरोसे रहने पर भाग्य सोया रहता है परन्तु स्वयं उठ जागने से भाग्य भी जाग उठता है।\nकठोर मेहनत ही सफलता का एक मात्र रहता है।\nनोट- हमें उम्मीद है कि "Hindi Story" तथा "Hindi Kahaniyan" पढ़कर आपको पसन्द आई होगी। इस कहानी को पढ़कर शिक्षा मिली हो तो प्लीज कमेन्ट करके मुझे जरूर बताये तथा अपने मित्रों तथा दोस्तो के साथ जरूर से जरूर शेयर करें। धन्यवाद।\nपर जून 19, 2021 कोई टिप्पणी नहीं:\nTop 10+ Hindi Kahaniyan-Hindi Story | हिन्दी कहानियाँ पढ़ने के लिए\nHindi Kahaniyan| Hindi Story, Hindi Story Online Reading|Hindi Short Story-हिन्दी कहानियाँ पढ़ने के लिए यहाँ पर ऐसा 10 विशाल कहानियों का संग्रह किया गया है जो ज्ञानवर्धक, प्रेरक और बहुत ही मूल्यवान है। जिसको पढ़ करके कुछ न कुछ सीख अवश्य मिलती है। आइए अपने मित्रों तथा बच्चों को इस ज्ञान के भण्डार को अवश्य प्रदान करें।\nदक्षिण दिशा में एक छोटा सा गाँव था। वहाँ रहने वाले लोग सीधे-सादे और मेहनती थे। इसीलिए वहाँ सदा हरियाली और खुशहाली छाई रहती थी।\nएक दिन न जाने कहाँ से एक राक्षस, पास के पर्वत पर आकर रहने लगा। राक्षस भी ऐसा भयानक कि अट्टहास करता, तो मुँह से आग निकलती। उस आग से गाँव के पेड़-पौधे झुलस जाते। पशु-पक्षी छटपटाने लगते। रोज-रोज यह सब होता। अब गाँव में चैन से रहना ही दूभर हो गया था।\nआखिरकार गाँव वालोें ने एक सभा बुलाई। सभी ने उसमें भाग लिया। सरपंच ने समस्या सबके सामने रखी, लेकिन कोई इसका हल नहीं बता पाया।\nतभी एक बूढ़ा, लाठी टेकता वहाँ आया। बोला, ‘‘इस विपत्ति से छूटने का समाधान तो मैं बता सकता हूँ, लेकिन इसके लिए गहरे सागर, ऊँचे पर्वत और भयानक जंगल पार करके हिमदेव के पास जाना पड़ेगा, रास्ता बहुत कठिन व खतरनाक है। गाँव में है कोई ऐसा साहसी युवक, जो यह काम करने की हिम्मत कर सके?’’\nबूढ़े की बात सुन, सभा में सन्नाटा छा गया। सब इधर-उधर देखने लगे।\nतभी एक छोटा सा बालक खड़ा हुआ। उसका नाम चेतन था। बोला- ‘‘बाबा, मुझे बताओ, क्या करना है?’’\nचेतन को देख, बूढ़े ने हँसकर कहा- ‘‘बच्चे, तुम अभी बहुत छोटे हो। यह काम तुमसे नहीं होगा।’’\nचेतन बोला- ‘‘आप मुझे बतायें तो सही। मैं किसी से नहीं डरता। अपने गाँव की रक्षा के लिए मैं कुछ भी करने को तैयार हूँ।’’\nयह सुन, बूढ़े ने चेतन को अपने पास बुलाया। कहा- ‘‘देखो उत्तर दिशा में हिमदेव का महल है। वहाँ जाकर उन्हें अपनी समस्या बतानी होगी। वह चाहेंगे, तो तुम्हारी दुःख दूर हो जायेंगे।’’\n-‘‘परन्तु मैं वहाँ पहुँचूँगा कैसे?’’\n‘‘मैं तुम्हें जादुई जूते दूँगा। उन्हें पहनकर तुम बहुत तेजी से चल सकोगे। रास्ते में जो विपदाएँ आएँगी, उनसे तुम्हें स्वयं ही निपटना पड़ेगा, यहीं तुम्हारे साहस की परीक्षा होगी।’’- इतना कहकर बूढ़े ने चेतन को एक जोड़ी जूते दे दिए।\n‘‘कल सुबह ही तुम यहाँ से चले जाओ। जल्दी से जल्दी वापस आना। कहीं ऐसा न हो, तुम्हारे आने से पहले ही राक्षस पूरे गाँव को उजाड़ दे।’’\nअगले दिन सुबह-सुबह चेतन घर से निकल पड़ा। गाँव से बाहर पहुँचते ही उसने जाुदई जूते पहन लिए। जूते पहनकर वह दस दिन की दूरी एक दिन में तय कर सकता था। वह तेजी से उत्तर दिशा में चल पड़ा।\nसबसे पहले उसके रास्ते में ऊँचे- ऊँचे पर्वत आए, लेकिन जूतों की सहायता से वह लम्बी-लम्बी छलांग मारकर, उन पर चढ़ गया। पहाड़ी रास्ता पार करने में उसे कई दिन लग गए। वह बुरी तरह थक गया। फिर भी उसने आराम नहीं किया। चाहता था, जल्दी से जल्दी अपनी मंजिल पर पहुँच जाए।\nएक ऊँचे पर्वत की घाटी में उसे किसी के कराहने की आवाज सुनाई दी। चेतन ने आसपास देखा, तो पाया कि एक बड़ा सा काला नाग एक पत्थर के नीचे दबा पड़ा था। चेतन को दया आ गई। उसने पत्थर हटाकर नाग को मुक्त कर दिया।\nनाग ने चेतन को बहुत धन्यवाद दिया। फिर वहाँ आने का कारण पूछा। चेतन ने उसे पूरी बात बता दी। उसकी बात सुन, नाग ने कहा- ‘‘तुमने मेरी जान बचाई है। मैं बदले मेें तुम्हें एक तीर कमान देता हूँ। इसका वार कभी खाली नहीं आता है। छोड़ने के बाद तीर वापस भी आ जाता है।’’\nनाग से तीर कमान ले, चेतन आगे बढ़ा। अब जंगल का रास्ता शुरू हो गया। साथ ही भयानक जानवर चेतन पर झपटने लगे। चेतन घबराया नहीं। तीर कमान की सहायता से वह सब जानवरों को मारता-भगाता आगे बढ़ने लगा।\nअचानक एक दिन चेतन का सामना एक बहुत बड़े भयानक जानवर से हो गया। उसके तीर सिर थे। पूरे शरीर पर छोटे-बड़े जहरीले कीड़े चिपके हुए थे। ऐसा जानवर चेतन ने पहले कभी नहीं देखा था।\nउसे देख, पहले तो चेतन घबरा गया, लेकिन अपने गाँव की मुसीबत की याद आते ही चेतन में हिम्मत भर गई। उसने कमान पर अपना तीर रखकर ताना। वह तीर छोड़ने वाला था, तभी जानवर बोला- ‘‘ठहरो, मुझे मत मारो।’’\nचेतन रूक गया। उस जानवर ने कहा- ‘‘दुनियाँ में केवल एक ही शस्त्र है, जिससे मैं मर सकता हूँ। ओर वह है तीर-कमान। अगर तुम मुझ पर दया कर, मुझे न मारो, तो मैं तुम्हारी मदद कर सकता हूँ।’’\n‘‘ क्या मदद कर सकते हो तुम?’’ - चेतन ने पूछा।\n‘‘मुझे पता है, तुम हिमदेव के पास जा रहे हो। आगे सात सागर आयेंगे। उनके साधारण मनुष्य पार नहीं कर सकता। मेरे जादुई लोटे की सहायता से तुम आसानी से उन्हें लांघ सकोगे।’’\nयह कहकर उसने चेतन को रत्नों से जड़ा एक सुन्दर लोटा दिया। उसे प्रयोग करने का तरीका भी बता दिया।\nलोटा लेकर चेतन आगे बढ़ा। कुछ देर बाद वह समुद्र के आगे खड़ा था। तूफानी हवाएँ चल रही थीं। समुद्र में बड़ी-बड़ी लहरें उठ रही थीं।\nचेतन के पास तो इसका समाधान था। उसने झुककर समुद्र की कूछ बूँदें लोटे में ले ली। ऐसा करते ही समुद्र बिलकुल शांत हो गया। पानी के बीच में सूखा रास्ता निकल आया। इस प्रकार चेतन ने आराम से सातों समुद्र पार कर लिए।\nचलते -चलते चेतन हिमदेव के महल पर पहुँच गया। महल बर्फ का बना था और शीशे की तरह चमक रहा था। चारों ओर बर्फ ही बर्फ थी। चेतन ठंड से काँपता हुआ महल की ओर बढ़ा। महल का द्वार बन्द था। चेतन ने द्वार खटखटाया, किन्तु किसी ने द्वार न खोला।\nतीन दिन तक चेतन महल के बाहर ठण्ड में खड़ा, दरवाजा खटखटाता रहा, किन्तु सब बेकार। वह निराश होकर वापस जाने की सोच रहा था, तभी एक चिड़िया उड़ती हुई आई। बोली- ‘चेतन, द्वार पर अपना तीर चलाओ।’\nचेतन ने द्वार पर तीन चलाया, तो क्षण भर में द्वार खुल गया। चेतन अंदर गया। एक बड़े कक्ष में सफेद कपड़े पहने हिमदेव बैठे थे। उनके हाथ में एक बड़ा सा पंखा था। एक तरफ बहुत सारी रूई पड़ी थी। वह अपने पंखे को हिलाते, तो रूई बर्फ बनकर ठंड हवा के झोकों के साथ बाहर निकलती।\nचेतन को देखकर वह बोले-‘‘अरे, बालक! कहो, क्या काम है?’’\nचेतन ने उन्हें पूरी कहानी सुनाकर कहा- ‘‘ आपसे प्रार्थना है, किसी भी तरह इस मुसीबत से छुटकारा दिलाएँ।’’\n‘‘तुम जैसे साहसी बच्चे की मदद करके मुझे खुशी होगी। लाओ, अपना लोटा इधर लाओ।’’ - हिमदेव ने कहा।\nहिमदेव ने लोटे पर अपना पंखा झला और कहा - ‘‘जाओ, इस लोेटे का पानी उस राक्षस पर फेंक देना।’’\nलोटा लेकर चेतन महल से बाहर निकला। बाहर बड़ी चिड़िया बैठी थी। बोली- ‘‘क्या तुम्हें पता, घर से निकले तुम्हें छह महीने हो गए हैं? अगर तुम जल्दी वापस न पहुँचे, तो पूरा गाँव खत्म हो चुकेगा।\n‘‘छह महीने!’’ चेतन ने अचरज से कहा-‘‘ मुझे तो लग रहा है, जैसे मैं कुछ ही दिन पहले घर से निकला था, लेकिन अब वापस जाने में भी उतना ही समय लग जाएगा।’’\n‘‘मैं तुम्हें अपने दो पंख देती हूँ। इन्हें तुम अपने जूतों पर लगा लो। फिर तुम पहले से भी ज्यादा तेजी से चल सकोगे।’’\nचेतन ने चिड़िया के लिए पंख अपने जूतों पर लगा दिए और तेजी से गांव की ओर चल पड़ा।\nकुछ ही दिन में वह अपने गांव पहुँच गया। इस बीच गाँव के सारे पेड़ तथा खेत सूख गए थे। चेतन को देख, गाँव वाले बहुत खुश हुए।\nचेतन गाँव वालों के साथ लोटा लेकर राक्षस की ओर गया। राक्षस ने चेतन को आते देखा, तो जोर से दहाड़ा। चेतन ने लोटे का पानी उसकी ओर फेंक दिया। ऐसा करते ही उस छोटे से लोटे में से बर्फ निकली। राक्षस के मुँह से निकलती लपटें तुरन्त ठण्डी पड़ गई। बर्फ निकलती रही, निकलती रही और राक्षस पूरा का पूरा बर्फ से ढक गया। कुछ ही देर में राक्षस के स्थान पर केवल बर्फ का एक पहाड़ रह गया था।\nलोग खुशी से झूम उठे। उन्होंने चेतन को कंधों पर उठा लिया। कुछ दिन बाद लोगों ने देखा कि राक्षस के स्थान पर ठण्डे पानी की एक सुन्दर झील बन गई। गाँव में एक बार फिर सुख-शांति छा गई।\nHindi Story|Hindi Kahani|Hindi Kahaniyan\nअरूणागढ़ के राज कुमार विक्रम ने कुछ वर्ष आश्रम में रहकर शिक्षा प्राप्त की। एक दिन वह महल में लौटा। वहाँ उसे नई रानी मिली। उसकी माँ का बचपन में देहान्त हो गया था। विक्रम के आश्रम जाने के चार पाँच साल बाद मंत्री ने अपने मामा की लड़की से राजा का विवाह करा दिया। विक्रम को यह पता चला, तो उसने राजा से इस बारे में नाराजगी प्रकट की। राजा और विक्रम में कहा-सुनी भी हुई। इस पर विक्रम की सौतेली माँ जल भुन गई। वह विक्रम को मृत्युदण्ड दिलाना चाहती थी। मगर राजा ने उसे एक वर्ष का अज्ञातवास दे दिया। उसने कहा- ‘‘बेटा, यदि तुम अज्ञातवास की अवधि में पहचान लिए गए, तो तुम्हें जीवन भर के लिए देश से निकाल दिया जायेगा।’’\nराजा कुमार विक्रम वन में पहुँचा। तभी किसी कन्या ने उसे आवाज दी-‘‘युवक, वन में मत जाओ। वहाँ तुम्हारे प्राणों को खतरा है।’’ राज कुमार ने चैंककर इधर-उधर देखा। पर उसे कोई भी नजर नहीं आया। सहसा राज कुमार के सामने एक युवती आकर खड़ी हो गई। उसने कहा-‘‘मैं इस वन के स्वामी राक्षसराज की कन्या मोहिनी हूँ। पर तुम काल के मुँह में क्यों जा रहे हो?’’\nराजकुमार मोहिनी के रूप और व्यवहार से प्रभावित हो गया। उसने सारा किस्सा मोहिन को सुना दिया। मोहिनी बोली-‘‘यहाँ से थोड़ी दूरी पर एक झील महल है। किसी समय वह महल शत्रुसेन का था पर मेरे पिता ने उसके परिवार का नाशकर दिया। वह सब जगह आते-जाते हैं, लेकिन वह झील महल में कभी नहीं जाते। वहाँ शत्रुसेन के बाघ-चीते और शेर रहते हैं।’’ यह सुन विक्रम ने झील महल जाने का मन बना लिया।\nविक्रम को विदा करते समय मोहिनी की आँखों में आँसू आ गए। वह बोली-‘‘ विक्रम, मैं अपने पिता के अत्याचारों से बहुत दुःखी हूँ। तुम उनको समाप्त कर दो, तो मुझे इस संकट से छुटकारा मिल सकता है। मुझे तुम पर पक्का भरोसा है कि एक दिन तुम मुझे इस मुसीबत से अवश्य छुटकारा दिलाओगे।’’\n‘‘मोहिनी, मैं तुम्हारी हर संभव मदद करूँगा। तुम मुझ पर भरोसा रखो।’’-कहते हुए उसने मोहिनी को दिलासा दी और वहाँ से चला गया।\nविक्रम महल के परिसर में पहुँचा, तो हाथी ने उसका स्वागत किया। उसने भी हाथी को प्यार से सहलाया। दूसरे पशु-पक्षी भी खुशी से नाचने लगे। भालू ने विक्रम के सामने शहद भरा कलश लाकर रख दिया। बंदरोें ने फलों का ढेर लगा दिया। उसने जी भरकर फल खाए। थोड़ी ही देर में वह पशु-पक्षियों से घुलमिल गया। क्योंकि आश्रम में रहते हुए ही उसने पशु-पक्षियों की भाषा सीख ली थी। अतः उसे उन्हें अपना बनाने में कुछ ही समय लगा।\nएक दिन शेर विक्रम को शत्रुसेन ने कक्ष में ले गया। वहाँ एक बड़ा संदूर रखा था। विक्रम ने संदूर में से शत्रुसेन के कपड़े और अस्त्र-शस्त्र निकाल लिए।\nएक बार विक्रम पशु-पक्षियों को युद्ध का प्रशिक्षण दे रहा था तभी मोहिनी वहाँ आ गई। विक्रम की मेहनत देख मोहिनी खुश थी। पर शेर मोहिनी को देख गुर्राया। इस पर विक्रम ने उससे कहा- ‘‘मोहिनी हमारी तरह ही राक्षसराज से छुटकारा पाना चाहती है। इसी के कहने पर ही तो मैं तुम लोगों के साथ रह रहा हूँ।’’ यह सुन पशु-पक्षी मोहिनी से प्यार करने लगे। मोहिनी भी उन्हें प्यार करने लगी।\nमोहिनी युद्ध की तैयारी देख खुश थी। उसने कहा-‘‘ विक्रम, अब राक्षसराज अपने महल में ही रहेगा। लेकिन उसे वरदान मिला हुआ है कि कोई पशु या आदमी उसे नहीं मार सकता।’’\nविक्रम ने कहा- ‘‘इसीलिए मैंने बाज और गिद्धो की भी सेना बनाई है। अब देखना कि मैं राक्षसराज को कैसे समाप्त करूँगा?’’ यह सुन मोहिनी खुशी-खुशी लौट गई।\nएक दिन विक्रम ने पशु-पक्षियांे की सेना के साथ राक्षसराज के महल पर धावा बोल दिया। राक्षसराज ने राजकुमार को देखते ही उस पर अग्निबाण चला दिया मगर बाज ने बाण पर झपट्टा मारा, तो बाण उलटे ही राक्षसराज के पैरों में जा लगा। उसके पैर जल गए। अब उसने गदा उठाई। तभी गिद्धों ने उसकी आँखों पर झपट्टा मारा। उसके हाथ से गदा छूट गई और वह उसकी छाती में जा लगी। वह निढाल हो गया।\nयह खबर मिलते ही मोहिनी खुशी से झूम उठी। उसे पिता के अत्याचारों से छुटकारा मिल गया था। उसके कहने से विक्रम ने उससे विवाह कर लिया। वे मजे से वहाँ रहने लगे।\nकुछ दिन बाद ही राजकुमार का अज्ञातवास पूरा हो गया। राज कुमार और मोहिनी अरूणगढ़ की तरफ चल पढ़े। उनके साथ उनकी पशु-पक्षियों की सेना भी थी।\nवे शाम को महल में पहुँचे। वहाँ विक्रम को पता चला कि सौतेली माँ के भाई का राज्याभिषेक हो रहा है। यह सुन उसे क्रोध आ गया। उसका इशारा पाते ही पशु-पक्षी ऊधम मचाने लगे। सौतेली माँ अपने भाई के साथ भागने को थी, तभी शेर ने उसे उसके भाई को मार डाला। प्रजा ने विक्रम को अपना राजा मान लिया। वे उसका जय-जयकार करने लगे।\nअसीरिया की दजला घाटी में बसंत का मौसम आ गया। जंगल इन्द्रधनुषी फूलों से सज गए थे। हवा भीनी-भीनी गंध से महकने लगी थी।\nफूलों की परी थी इकत्रा। उसकी सखियों ने कहा- ‘‘तुम लोग दजला की घाटी में जा रही हैं। वहाँ बसंत मनायेंगे।’’\nइकत्रा परी ने कहा - ‘‘हाँ, हमें वहाँ जरूर जाना चाहिए। इस समय असुरराज गिल्मेशा के अत्याचार बहुत बढ़े हुए हैं। असीरिया की जनता अपने जीवन से निराश हो चुकी है। उनके लिए तो वसंत का मौसम भी पतझड़ जैसा ही है। लेकिन क्या यह समय उत्सव मनाने का है?’’\nएक परी ने कहा- ’’हमने सुना है, तुम्हारे पास जादू के पाँच फूल है। अत्याचारी के विरूद्ध तुम्हारे फूल हथियार का काम करते हैं।’’\nजादुई फूलों का रहस्य देवदूतांे को पता था। उनमें से एक देवदूत धरती पर आया। उसने लोगों से कहा- ‘‘फूलों की परी है इकत्रा। तुम लोग उसकी शरण में आ जाओ। अगर वह तुम्हारी मदद करें, तो अत्याचारी गल्मेशा का आतंक समाप्त किया जा सकता है।’’\n‘भला इकत्रा के फूल हथियारों का सामना कैसे करेंगे?’-लोग आपस में कहने लगे।\nदेवदूत ने कहा- ‘‘वे साधारण फूलों से अलग हैं। उन फूलों की शक्ति के आगे बड़े से बड़े महाबली अत्याचारी भी हार मान जाते हैं।’’\nदुःखी जनता ने इकत्रा से प्रार्थना की-‘‘देवी हमें गिल्मेशा के अत्याचारों से बचाओ। गिल्मेशा पर किसी हथियार का असर नहीं पड़ता है।’’\nएक दिन गिल्मेशा न्याय माँगने वालों को दण्ड देने के इरादे से चला। इकत्रा ने देखा और सोचा-‘यही समय है कि इसे सबक सिखाया जाए।’ इकत्रा ने गिल्मेशा पर एक फूल फंेका। फूल अंगारों में बदल गया। गिल्मेशा जलने लगा। वह चिल्लाने लगा- ‘‘मुझ बचाओ। मेरा शरीर जल रहा है। मैं किसी को नहीं सताऊँगा। वचन देता हूँ।’’\nइकत्रा दयालु थी। उसने गिल्मेशा पर दूसरा फूल फूेंका तो बारिश होने लगी। आग बुझ गई। गिल्मेशा की पीड़ा शांत हो गई। इतना पानी बरसा कि गिल्मेशा ठण्ड से थर-थर काँपने लगा। इकत्रा ने तीसरा फूल फेंका, तो गिल्मेशा का कांपना बन्द हो गया। ठण्ड जाती रही।\nदूर खड़े लोग गिल्मेशा को ध्यान से देख रहे थे। इकत्रा के चैथे फूल से गिल्मेशा के सामने शहद की प्यालियाँ प्रकट हो गई। उसने शहद पिया, तो उसकी भूख-प्यास मिट गई! वह रोने लगा।\n‘‘राजा, तुम रो क्यों रहे हो? तुम तो तलवार से भी नहीं डरते, फिर फूलों से क्यों घबराते हो?’’ एक आदमी ने पूछा।\n‘‘इकत्रा देवी ने मुझे तलवार से नहीं, अपनी करूणा से वश में कर लिया है। मैं अपने किए पर शर्मिन्दा हूँ। मैंने जनता को बहुत कष्ट पहुँचाया हैं।’’\nउस दिन से गिल्मेशा बिलकुल ही बदल गया। लोग उसके अत्याचारोें को भूल गए क्योंकि अब वह एक न्यायप्रिय और उदार राजा बन गया था।\nगिल्मेशा में आए इस परिवर्तन को देख, देवी इकत्रा ने उस पर पाँचवाँ फूल फेंका। जैसे ही फूल ने गिल्मेशा को स्पर्श किया, वह मनुष्य से देवता में बदल गया। फूलों के रथ पर बैठाकर इकत्रा उसे आकाश में ले गई।\nकहते हैं, जब बसंत आता है तो इकत्रा और गिल्मेशा धरती पर आते हैं और फूल खिलाते हैं।\nमुझे अपनी कक्षा की सभी छात्राओं से प्यार है। मैं इन्हे पूरा समय देती हूँ। केवल कक्षा में ही नहीं, कक्षा के बाद इनके घरों में जाकर भी। मेरे दोनों बच्चों के विवाह हो गये हैं। वे दोनों यहाँ से बहुत दूर समुद्र पार रहते हैं। मेरे पति पिछले वर्ष सरकारी नौकरी से रिटायर हो चुके हैं।\nएक सप्ताह पहले मुझे सूचना मिली कि दीपा बहुत बीमार हैं। मैं उसे देखने उसके घर गई। पता चला कि दीपा की माँ का पिछले वर्ष स्वर्गवास हो गया था। दीपा अपनी दो बड़ी बहनों के साथ रहती है। दीपा के पिता रेलवे मंे चपरासी हैं। रेलवे से मिले एक कमरे के क्वार्टर में वे चारों रहते हैं। दीपा मेरी कक्षा की होनहार छात्रा है। दीपा की बड़ी बहन ने मुझे बताया कि पिता को बहुत चिंता है। दीपा का बुखार नहीं उतर रहा है। उसने घर की दूसरी कठिनाइयों के बारे में भी बताया। दीपा से मिलकर मैं लौट आई।\nएक माह बीत गया, दीपा स्कूल नहीं आई। मैं फिर उसके घर गई। पता चला कि दीपा को अस्पताल में दाखिल किया गया है। इस बीच दीपा की बड़ी बहन ने कहीं नौकरी कर ली थी। दीपा को दिमागी बुखार बताया गया था। मैं उसे देखने अस्पताल पहुँची। दीपा ने कहा- ‘‘मैडम, अब मैं कभी स्कूल नहीं आऊँगी। मुझे पता हैं, मैं मरने वाली हूँ।’’\nदीपा की बात सुनकर मेरा दिल पसीज गया। मैंने डाक्टर से पूछा तो उसने कहा-‘‘दीपा को दिमागी बुखार हैं, लेकिन कोई शक्ति है जो इसे जीवित रखे हुए है।’’\nमैं दो दिन बाद दीपा से फिर मिलने गई तो मैंने कहा -‘‘तुम मेरी बेटी बनोगी? मैं तुम्हें पढ़ाऊँगी और चाहोगी तो तुम्हें अपने घर ले चलूँगी।’’ दीपा चुप हो गई। उसने मुझे एक डायरी दिखाई। उसमें कुछ कविताएँ लिखी हुई थीं। आशा की कविताएँ। मैंने डायरी पढ़ी, तो दीपा को चूमे बिना न रह सकी। उसने अपनी कविताओं में आकाश की बुलंदियों को छूने की बातें लिखी थीं। मैं समझ गई, दीपा की यह रचना शक्ति ही उसे जीवित रखे हुए थी।\nमैंने दीपा के पिता से उसे अपनाने की बात की। पहले उन्होंने साफ मना कर दिया कि लोग इसे गलत समझेंगे। दीपा के पिता का कहना था कि लोग कहेंगे पिता अपनी बेटियों की देखभाल नहीं कर पाया। मैंने उन्हें समझा-बुझाकर मनाने का प्रयास किया, लेकिन वह न माने। आखिर मैंने उन्हें इस बात पर राजी कर लिया कि दीपा उनके पास ही रहेगी, लेकिन मैं उसे अपना लूँगी। उसका सारा खर्च मैं उठाऊँगी। दीपा के पिता ने जब यह बात दीपा को बताई, तो वह बहुत खुश हुई।\nधीरे-धीरे दीपा का बुखार उतर गया। कुछ दिन बार वह स्कूल आने लगी। बुखार के कारण अब वह उतने अंक नहीं ले पाती थी। जब मैंने उससे पूछा तो उसने जवाब दिया- ‘‘मैडम, आपके कारण मैं आज जीवित हूँ। क्या इतना काफी नहीं?’’ मुझे उसकी बात सुनकर खुशी भी हुई और हैरानी भी। मुझे दीपा का वह मुरझाया चेहरा याद आ गया, जब डाक्टरों ने जवाब दे दिया था। वही दीपा आज सोच रही है कि मैंने उसे अपनाकर नया जीवन दिया है। सच तो यह था कि जीवन उसके भीतर था कविता के रूप मंे।\nएक दिन दीपा ने मुझसे कहा था- ‘‘मुझे अपने पापा तथा दीदी पर बहुत दया आती थी। मुझे लगता था, मुझे भी माँ के साथ मर जाना चाहिए था। मैं खुद को एक फालतू चीज समझती थी, लेकिन आपने मुझे सहारा दिया। अब मेरे दिमाग से सारा बोझ दूर हो गया है।’’\nधीरे-धीरे दीपा सामान्य हो गई। समय बीतता रहा। मैं दीपा के लिए जितना कर सकती थी, करती रही।\nएक दिन दीपा अचानक मेरे घर आ गई और बोली- ‘‘मैडम रानी, आज से मैं आपकी सेवा में रहूँगी।’’ मैने उससे पूछा- ‘‘क्या तू मुझे माँ या आंटी नहीं कह सकती?’’ इस पर वह बोली - ‘‘मेरे पिता आपको मैडम रानी कहते हैं। वह कहते है कि तुम्हारी मैडम का दिल रानियों जैसा है। इसलिए मैं आपको रानी आंटी या मैडम रानी कह सकती हूँ।’’\nदीपा आज बारहवीं कक्षा में है। मैं रिटायर हो चुकी हूँ। अब वह स्वयं पिता का घर छोड़कर मेरे साथ रहने आ गई है। वह जतन से मेरी देखभाल करती है। समुद्र पार गए बेटों की कभी-कभार चिट्ठी आ जाती है। पिछले छह वर्षों में दोंनो बेटे एक बार मिलने आए थे। पैसा नियमित भेज रहे है। हम तीनों का अच्छा गुजारा हो जाता है।\nबिरजू एक मूर्तिकार था। तरह-तरह की मूर्तियाँ बनाता। देखने में ऐसी लगतीं कि अभी बोल पड़ेंगी। पूरे गाँव में लोग उसकी मूर्तियों की प्रशंसा करते। बच्चों से बिरजू को बहुत लगाव था। वह उन्हें भी तरह-तरह की चीजंे बनाना सिखाता।\nयह खबर जमींदार राम सिंह तक भी पहुँची। एक दिन वह चुपचाप बिरजू के घर चले आए। उसने बनाए पशु-पक्षी, आदमी सब एक से बढ़कर एक थे। ऐसा लगता ही नहीं था कि ये मूर्तियाँ हैं।\nबिरजू को उनके आने का पता चला तो वह दौड़ा आया। उसे देख राम सिंह बोले- ‘‘बिरजू, तुम्हारी बनाई मूर्तियाँ देखकर मुझे बहुत खुशी हुई। पता नहीं था कि हमारे गाँव में इनता बड़ा कलाकार भी रहता है।’’ इसके बाद राम सिंह उससे बहुत देर तक बातें करते रहें।\nबिरजू ने जमींदार जी को धन्यवाद दिया। जब वह जाने लगे तो उसने अपनी बनाई गणेश जी की प्रतिमा उन्हें भेंट की।\nकुछ दिन बाद उन्होंने बिरजू को अपने घर बुलावा भेजा। पास ही उनकी बेटी नीलम बैठी थी। राम सिंह ने कहा - ‘‘बिरजू, मेरे एक व्यापारी मित्र सूरजमल शहर में रहते है। मेरा पत्र लेकर उनके पास चले जाओ। वह शहर के धनवान व्यक्तियों में से एक हैं। तुम्हारी मूर्तियाँ बिकवाने की व्यवस्था करा देंगे तो अच्छी आमदनी हो जाएगी।’’\nबिरजू ने जमींदार को धन्यवाद दिया। उन्होंने मूर्तियाँ ले जाने के लिए अपनी बैलगाड़ी भी उसे दे दी। फिर अपनी मूर्तियाँ बैलगाड़ी में रखकर, शहर की ओर चल दिया। सूरजमल का घर ढूँढ़ने में उसे कोई खास परेशानी नहीं हुई। सूरजमल में उसकी मदद की। जल्दी ही उसकी सारी मूर्तियाँ बिक गई। वह उन्हें धन्यवाद दें। बैलगाड़ी समेत घर वापस आ गया।\nइस तरह उसका शहर आना-जाना शुरू हुआ। जल्दी ही उसके पास खूब धन हो गया। उधर राम सिंह भी बिरजू को पसंद करने लगे थे। उसकी कला से तो वह प्रभावित थे ही। अब उसके पास धन भी हो गया था। उसके बारे में उन्होंने पत्नी और बेटी नीलम से बात की । फिर बिरजू की राय जान, उससे अपनी बेटी का रिश्ता तय कर दिया।\nएक बार बिरजू शहर से मूर्तियाँ बेचकर लौट रहा था कि डाकुओं ने आक्रमण कर दिया। उसका सारा धन छीन लिया। कुछ दिन बाद सेठ सूरजमल का स्वर्गवास हो गया। बिरजू के जैसे बुरे दिन शुरू हो गए थे। वह लम्बे समय के लिए बीमार पड़ गया। जो धन उसने जमा किया था, वह खत्म हो गया। नई मूर्तियाँ वह बना नहीं सका। मदद के लिए वह किसी के पास जाना भी नहीं चाहता था। राम सिंह ने उसकी मदद करने की भी कोशिश की मगर उसने स्वीकार नहीं किया। जल्दी ही वह पहले जैसा फटेहाल मंे हो गया। राम सिंह को भी लगा कि शायद उन्हें नीलम के लिए दूसरा लड़का ढूँढ़ना पड़ेगा।\nउन्हीं दिनों गाँव में एक आदमी आया। उसका नाम बिशन था। बिशन काफी चालाक और लालची आदमी था। एक किसान के घर जाकर उसने उससे प्रार्थना की कि वह एक रात उसे अपने यहाँ ठहरने दें। किसान ने उसे अपने यहाँ एक कोठरी में ठहरा दिया। कोठरी के पास ही पशुशाला थी। बिशन पशुओं की भाषा समझ सकता था। आधी रात बीत जाने के बाद उसे आवाज सुनाई दी। उसने ध्यान से सुना। दो बैल आपस में बातचीत कर रहे थे।\nएक बैल कह रहा था -‘‘दुनिया में लोग यदि इस बात को जानते होते तो कोई गरीब नहीं रहता।’’\n‘‘कौन सी बात।’’- दूसरे बैल ने पूछा।\n‘‘मुझे दो तोतों की बात सुनकर पता चला है कि इस शहर की पहाड़ियों के नीचे बहुत-सा धन गड़ा है। लोग उसे निकाल लें तो मालामाल हो जाये।’’-पहले बैल ने कहा।\n‘‘मगर पत्थरों के नीचे गड़ा धन निकलेगा कैसे? यह तो बहुत कठिन काम है।’’ - दूसरा बैल बोला।\n‘‘यही तो बता रहा हूँ कि यदि लोगों को पता हो तो वे धन निकाल सकते हैं। अमावस्या की रात को ये सारे पत्थर अपना स्थान छोड़कर नीचे घाटी में चले जाते हैं। कुछ समय बाद वे अपने स्थान पर वापस आ जाते हैं। इसी बीच इस धन को निकाला जा सकता है। मगर इस धन को वही निकाल सकता है जिसके पास पांच पत्ती वाला जामुनी रंग का फूल हो। लेकिन इसमें भी एक मुश्किल है।’’ कहता हुआ बैल चुप हो गया। फिर बोला- ‘‘मुश्किल यह कि जो व्यक्ति इस धन को निकालने की कोशिश करता है, पत्थर उसे मार डालते हैं।’’ इसके बाद बैल चुप हो गए।\nबिशन को लगा कि उसके भाग्य तो खुलने ही वाले है। अगले दिन ही अमावस्या थी। सुबह उठते ही किसान से विदा लेकर वह जामुनी रंग वाला फूल ढूँढ़ने चल दिया। ढूँढ़ते-ढूँढ़ते सुबह से शाम हो गई। वह निराश होने लगा कि तभी उसे जामुनी फूल दिखाई दिया। पूरे दिन उसने कुछ खाया- पिया नहीं था। वह बहुत थक गया था मगर रातोंरात धनवान बनने की धुन मेें वह पहाड़ की तरफ दौड़ पड़ा।\nवहाँ उसे बिरजू बैठा दिखाई दिया। वह अब कुछ ठीक हो चला था। इसीलिए छैनी-हथौड़ा लेकर आया था जिससे कोई नई मूर्ति बना सके।\nबिशन ने बिरजू से पूछा-‘‘तुम कौन हो? यहाँ क्या कर रहे हो?’’\n‘‘मेरी बनाई मूर्तियाँ कभी बहुत पसन्द की जाती थीं लेकिन बहुत दिनों से कुछ कर नहीं सका। सोच रहा हूँ कोई नई मूर्ति बनाऊँ।’’- बिरजू ने कहा।\n‘‘मैं तुम्हें धन पाने की एक तरकीब बता सकता हूँ।’’-बिशन बोला।\n‘‘कौन सी तरकीब?’’-बिरजू ने पूछा तो बिशन ने सारी बात बता दी। मगर उसे यह नहीं बताया कि पत्थर जब लौटते हैं तो धन निकालने वाला व्यक्ति को जान से मार डालते हैं। बिशन की बात सुन बिरजू को उत्सुकता हुई। वे दोनों एक ओर बैठ गए। बिशन ने बिरजू से कहा कि यदि धन मिल गया, तो आधा हिस्सा वह उसे दे देगा।\nचारों ओर अँधेरा छाया हुआ था। कभी-कभी कोई जुगनू उड़ता दिखाई दे जाता। आधी रात होते-होते अचानक चारों ओर गड़गड़ाहट सुनाई देने लगी। ऐसा लगा जैसे भूचाल आ गया हो। सारे पत्थर इधर से उधर लुढ़कने लगे। पत्थरों के हटते ही बिशन ने अपने थैले से जामुनी फूल निकाल लिया। जल्दी ही उसे उस स्थान का पता चल गया, जहाँ धन गड़ा हुआ था। उसने बिरजू से उस जगह पर खोदने को कहा। बिरजू खोदने लगा। उसे बहुत सी मोंहरे और हीरे-मोती दिखाई दिये। वह उन्हें थैले में भरने लगा। इतना सारा धन देखकर बिशन को लालच आ गया। वह खुश भी था कि पत्थर जब लौटेंगे तो बिरजू को मार डालंेगे। वह सारा धन खुद ले जा सकेगा।\nतभी बिरजू धन से भरी पोटली लेकर ऊपर आ गया। यह देख बिशन बोला- ‘‘अरे, यह क्या कर रहे हो? अभी तो बहुत खजाना बाकी है।’’\n‘‘इतना ही बहुत है।’’-कहता बिरजू आगे बढ़ गया। बिशन को उस पर बहुत गुस्सा आया। वह बचे हुए धन को निकालने लगा कि एकाएक पत्थर लौटने लगे। बिशन ने भागने की कोशिश की लेकिन वह बच न सका।\nबिरजू को दुःख था कि बिशन नहीं रहा। गाँव जाकर उसने अपने लिए घर बनाया। कलाकारों के लिए एक आश्रम बनवाया, जहाँ रहकर वे साधना कर सकते थे। राम सिंह ने यह देखा तो बहुत शर्मिन्दा हुए। बिरजू से माफी माँगी और नीलम का विवाह उससे कर दिया।\nभामाशाह मेवाड़ के महाराणा प्रताप के दीवान थे। वह जितने दानवीर थे, उतने ही कुशल योद्धा भी थे। हर कोई उन्हें चाहता था उनके साथ रहने के लिए व्याकुल थे, परन्तु भामाशाह भद्रसेन से अधिक प्रेम करते थे।\nयों कहने को तो भद्रसेन केवल उनके अंगरक्षक थे, परन्तु दीवान जी जितना अपनत्व की भावना उनके साथ रखते थे, शायद उतना उनके कुटुम्बी, परिजनों को भी नसीब नहीं था। इसी कारण अन्य सेवक, अंगरक्षक, मित्र, कुटुम्बी, सभी मन ही मन भद्रसेन से ईष्र्या करते थे। उन सबको आश्चर्य होता था कि भद्रसेन में ऐसा कौन सा गुण है जो किसी में नहीं है और फिर भद्रसेन तो सुंदर भी नहीं थे। फिर भामाशाह ने उन्हें क्यों अपने मुँह लगा रखा है।\nसभी परेशान थे। आखिर एक दिन उनसे रहा नहीं गया, तो सब सलाह-मशविरा कर दीवान जी के पास पहुँचे। इनमें से कुछ वृद्ध थे, तो कुछ प्रौढ़ और नवयुवक भी थे। एक वृद्ध सेवक ने साहस कर कहा- ‘‘अन्नदाता, आज्ञा हो तो हम सब आपसे कुछ निवेदन करना चाहते हैं।’’\nभामाशाह बोले- ‘‘हाँ-हाँ, निडर होकर कहो।’’\n‘‘बात यह है कि भद्रसेन में ऐसी क्या विशेष योग्यता है, जिसके कारण आपने उसे अपने निकट रहने का अवसर दे रखा है। इसका कारण हमारी समझ में नहीं आया। इसलिए हम आपकी सेवा में आए है। हमारी जिज्ञासा शांत करें।’’\nयह सुनकर भामाशाह पहले तो मुस्कुराए, फिर बोले- ‘‘वह प्रामाणिक है।’’ लेकिन यह प्रामाणिक क्या होता है?’ किसी की समझ में नहीं आया। भामाशाह बोले-‘ समय आने पर तुम लोग समझ जाओगे।’’\nसभी अपने-अपने काम में लग गए। भद्रसेन भी अपना काम करते रहे। अपने स्वामी की सेवा में वह इतना मगन रहते कि न उन्हें भूख लगती, न प्यास। न उन्हें आराम की आवश्यकता महसूस होती और न काम करते-करते उकताहट होती। हर समय उन्हें बस अपने स्वामी के संकेत की प्रतीक्षा रहती है। भामाशाह का संकेत पाकर वह दौड़े-दौड़े आते और पलक झपकते ही काम पूर्ण कर लौट जाते। इसी तरह समय गुजर रहा था।\nएक बार एक युद्ध की समाप्ति के बाद मेवाड़ के दीवान भामाशाह अपनी सांडिनी पर सवार होकर लौट रहे थे। सांडिनी पर कई बोरे स्वर्ण मुद्राओं से ठसाठस लदे हुए थे। उनके पीछे-पीछे भद्रसेन, सेवक, अंगरक्षक और सैनिक भी पैदल चले आ रहे थे। सभी सतर्क थे कि कहीं झाड़ी से निकलकर कोई दुश्मन आक्रमण न कर दें।\nशाम होने को आई थी। मंजिल कुछ ही दूर थी। अचानक भामाशाह ने अपनी सांडिनी रोककर पीछे मुड़कर अपने सेवकों और सैनिकों से कहा-‘‘ साथियों, न जाने कैसे स्वर्ण मुद्राओं से भरे एक बोरे में छेद हो गया है, न जाने कितनी देर से इस बोरे से स्वर्ण मुद्राएँ पीछे गिरती आ रही हैं। लगभग तीन चैथाई स्वर्ण मुद्राएँ एकत्र कर सकते हो। जिसे जितनी मुद्राएँ मिलंेगी, वही उसका मालिक होगा। मुद्राएँ किसी से वापस नहीं ली जायेंगी।’’\nयह कहकर भामाशाह ने अपनी सांडिनी को हांक दिया। सभी सैनिक और सेवक स्वर्ण मुद्राएँ एकत्र करने में लग गए। न जाने कब से मुद्राएँ गिर रही थीं, यही सोचते-सोचते सभी मुद्राएँ ढूँढ़ते-ढूँढ़ते पीछे की ओर बढ़ते रहे।\nकुछ देर बाद भामाशाह ने पीछे पलटकर देखा तो उन्हें आश्चर्य हुआ। भद्रसेन को छोड़कर और कोई भी सेवक या सैनिक दूर-दूर तक उन्हें नजर नहीं आया। हाँ, भद्रेसन अवश्य पसीने-पसीने हाथ में नंगी तलवार लिए दौड़ते-दौड़ते चले आ रहे थे। यह देखकर भामाशाह मुस्कुराए।\nभामाशाह ने भद्रसेन से पूँछा-‘‘सभी तो मुद्राएँ एकत्र करने चले गए, तुम क्यों पीछे आ रहे हो? क्या तुम्हें मुद्राएँ नहीं चाहिए।’’\nभद्रसेन हाथ जोड़ते हुए कहने लगे-‘‘अन्नदाता मैं तो एक मामूली सेवक हूँ और मेरा काम हर पल आपके साथ रहना है। यह खतरनाक इलाका है, दुश्मन का भरोसा नहीं। क्या पता कब घात लगाए बैठा दुश्मन आक्रमण कर दें? क्या पता आपको कब प्यास लग जाए? तब ऐसे में कौन आपके लिए जल लेकर आएगा? फिर आपके होते हुए मुझे स्वर्ण मुद्राओं की क्या आवश्यकता है। मेरे लिए तो आपका आशीर्वाद ही बहुत है।’’\nअगले दिन सभी भामाशाह के महल में एकत्र हुए। सभी प्रसन्न थे। सबको पर्याप्त स्वर्ण मुद्राएँ मिली थीं। तभी भामाशाह बोले- ‘‘एक बार तुम लोगों ने मुझसे पूछा था, भद्रसेन में ऐसा क्या है? जिसके कारण मैं भद्रसेन को अपने निकट रखता हूँ। इसका उत्तर तुम्हें मिल गया होगा।’’\nभामाशाह की बात सुनकर सभी चकित रह गए। उनकी समझ में कुछ नहीं आया। तब भामाशाह ने पुनः कहा- ‘‘कल जब हम सब युद्ध से लौट रहे थे तब मैंने जानबूझकर एक बोरे में छेद कर दिया था। फिर मैंने तुम सबकी परीक्षा लेने के लिए कहा था कि जो जितनी मुद्राएँ एकत्र कर सकता है, कर ले। तुम सबके सब मुद्राएँ एकत्र करने में रह गए। तुम सब मेरे सेवक, अंगरक्षक और सैनिक हो। मुद्राओं के लोभ में तुम अपना कर्तव्य भूल गए। तुम यह भी भूल गए कि दुश्मन कभी भी, कहीं से भी आक्रमण कर सकता है। लेकिन भद्रसेन कर्तव्य नहीं भूले, मेरे पीछे-पीछे दौड़ते रहे।’’\nकुछ रूकर भामाशाह ने फिर कहा-‘‘शायद आप लोग समझ गए होंगे कि प्रामाणिक कौन होता है।’’\nभामाशाह की बातें सुनकर सभी भौचक्के रह गए। काटो तो खून नहीं। सभी मन ही मन शर्मिन्दा हुए।\nतब एक वृद्ध सेवक ने हाथ जोड़कर कहा-‘‘अन्नदाता, हम सब न सिर्फ आपके अपराधी हैं, बल्कि भद्रसेन के भी अपराधी है। हम उनसे ईष्र्या करते थे लेकिन आज हमारी आँखें खुल गई।’’ यह सुन भामाशाह मुसकुरा उठे।\nबड़ी सी फूल पौधों की नर्सरी थी। वहीं बड़ा आलीशान घर था। बड़े-बड़े कमरे, आँगन, नौकर चाकर और सामने बड़ा खूबसूरत बगीचा। घर के निकट बस्ती थी। सड़क के एक ओर फूल भरी नर्सरी और हमारा घर था। बस्ती की तरफ खुलने वाली खिड़की खोल लेती और सामने ही रह रहे लुहार परिवार को देखा करती। पति-पत्नी और दो पुत्र।\nआठ-दस वर्ष का गरीबा मेरे आकर्षण का केन्द्र रहता। वह दिन भर कभी अपने पिता की सहायता करता, कभी घर और आसपास की सफाई करता। कभी अपने छोटे भाई को खिलाता रहता। कच्ची बस्ती से अन्य लड़कों की भाँति वह लड़ते या गाली-गलौज करते कभी नजर न आता।\nरोज सुबह जब मेरे बेटे को लेने स्कूल की बस आती, तो मैं गरीबा को बस के पास खड़ा पाती। धीरे-धीरे उसकी और मेरे बेटे की जान पहचान हो गई। मेरा बेटा स्कूल बस में जाता और गरीबा उसका स्कूल बैग पकड़ा देता। फिर दोनों ओर से जोरदार ‘बाय-बाय’ होती और स्कूल बस चल देती।\nएक दिन गरीबा की माँ मेरे पास आई और बताया कि गरीबा कई दिनों से कह रहा था कि भैया की मम्मी से मिलकर आना। मैंने कहा- ‘‘तुम्हारा गरीबा बहुत समझदार है। तुम उसे स्कूल क्यों नहीं भेजती?’’\n‘‘कहाँ से भेजें बहन जी, स्कूल की फीस और किताबों का खर्चा कहाँ से पूरा करेंगे?’’-गरीबा की माँ बोली।\nकुछ दिनों बाद गरीबा भी अपनी माँ के साथ मेरे पास आया। उसने हाथ जोड़कर मुझे नमस्ते की। ‘‘गरीबा, आज तो तुम नई कमीज में बड़े ही अच्छे लग रहे हो।’’ मैंने कहा।\nगरीबा की माँ बोली-‘‘आज गरीबा का जन्मदिन है। यह आपसे आशीर्वाद लेने आया है।’’\nमैंने गरीबा को आशीर्वाद देते हुए पूछा-‘‘ गरीबा आज मैं तुम्हें कुछ उपहार देना चाहती हूँ। बोला, क्या लोगे?’’\n‘‘कुछ नहीं मम्मी जी, आपका आशीर्वाद ही बहुत है। मैं भैया की तरह उसकी बस में एक दिन के लिए स्कूल जरूर जाना चाहता हूँ।’’\nमैंने सोचा-गरीबा कमीज, खिलौना या टाॅफी मांगेगा, पर यह तो भैया की तरह बस में एक दिन के लिए स्कूल जाना चाहता है। उसे स्कूल भेज ही देना चाहिए। मैंने इसपर हाँ कर दी।\nकुछ दिनों बाद मैं स्कूल गई और गरीबा की इच्छा प्रधानाचार्य के आगे रखी। उन्होंने कहा-‘‘कल बाल सभा का दिन है। आप कल ही गरीबा को भेज दीजिएगा।’’\nघर जाते ही मैंने गरीबा को बुलावा भेजा। जब उसे पता चला कि कल ही स्कूल जाना है, तो वह घबरा कर बोला-‘‘मम्मी जी, मेरे पास कपड़े, जूते कुछ भी नहीं है।’’ तुम जन्मदिन वाली कमीज पहन लेना। मेरे पास खेल के दो जोड़ी जूते हैं, तुम उन्हें पहन लेना। ‘‘मेरा बेटा बोला।\nअगले दिन सुबह ही गरीबा नए जूते और कमीज पहनकर आ गया। हर दस मिनट बाद वह समय पूछता। समय पर बस आई। दोनों बच्चे कूदकर बस में चढ़े। गरीबा ने शरमाकर पास खड़ी माँ से हाथ हिलाकर कहा-‘‘बाय-बाय माँ।’’ और बस चल दी।\nबाल सभा में कई बच्चों ने भाग लिया। फिर प्रधानाचार्य ने गरीबा को बुलाया और कहा-‘‘ तुम, भी कुछ सुनाओ।’’ गरीबा ने राजस्थानी गीत गाकर सबका मन मोह लिया। तरह-तरह के पशु- पक्षियों की बोलियाँ बोलीं और बच्चों से बोलियाँ पहचानने को कहा। सभी बच्चे और अध्यापक गरीबा पर मोहित हो गए।\nप्रधानाचार्य ने उसे निःशुल्क अपने स्कूल में पढ़ने को कहा। पर गरीबा ने कहा-‘‘नहीं, मैं रोज नहीं आ सकता, बाबा की मदद को भी तो कोई चाहिए। आपने मुझे एक दिन आने दिया। मैं आपका बहुत आभारी हूँ। मैं वास्तव में यह देखना चाहता था कि जब बच्चे बस स्कूल आते हैं तो उन्हें कैसा लगता होगा?’’\nबस की आवाज मेरे कानों में पड़ी तो मैं घर से बाहर निकली। बस रूकी, पहले मेरा बेटा फिर गरीबा उतरे। दोनों के चेहरे खिले थे। दोनों ने पलटकर बस की ओर देखा और हाथ हिला दिया। सभी बच्चे चिल्लाए- ‘‘गरीबा-गरीबा फिर स्कूल में आना।’’\nगरीबा ने केवल हाथ हिला दिया। कहा कुछ नहीं। उसने एक नजर मुझ पर डाली। फिर वह अपने झोंपड़ी की ओर चला गया-अपने पिता के काम में हाथ बँटाने के लिए।\nपहलवान चाचा मुहल्ले के छोर पर रहते थे। उनकी उमर पचास से ऊपर थीं, मगर कद-काठी से मजबूत थे। घर में चाची के अलावा कोई था नहीं। दोनों लोगों के लिए उनके बड़े से आँगन में लगे आम, अमरूद के फल और भैंस का दूध काफी था।\nचाचा के जाने के बाद उनके आँगन में बच्चों की भीड़ आ जाती। चाचा की तनी मूछों से भय खाने वाले लड़के चाची से घुले-मिले थे। इस कोने से उस कोने तक आँगन में दौड़ लगाते बच्चों को चाची कभी-कभी आम या अमरूद खाने को दे दिया करती थीं।\nएक बार चाची मायके गई हुई थीं। चाचा के आँगन में सिंदूरी आम लटक रहे थे। लड़के आमों की ओर लालच भरी निगाह डालकर रह जाते थे। चाचा का स्वभाव कठोर था। लड़के जानते थे, इनसे कुछ मिलने वाला नहीं। कुछ लड़के चाचा के घर गए भी, मगर कसरत करते चाचा को देखकर उनकी हिम्मत नहीं पड़ी। उलटे चाचा ने जब पूछा-‘‘कहो, कैसे?’’ लड़कों को लगा, वे उन्हें डांट रहे हैं। लड़के भगवान से मनाते थे कि चाची जल्दी लौट आएँ।\nबरसात के साथ जब गदागद आम गिरने लगे, तब तो राजू का धीरज टूटने लगा। उसने धीरू और रज्जन से सलाह की।\nदोपहर में चाचा के बाहर जाने पर राजू आम के पेड़ पर चढ़कर आम गिराने लगा। रज्जन ने आम इकट्ठे करके ढेरी लगानी शुरू की। धीरू दरवाजे के बाहर पहरा देने खड़ा हो गया।\nचैकसी के बावजूद तीनों के दिल धड़क रहे थे। धीरू दरवाजे पर खड़ा इधर-उधर बेचैनी से निगाहें डाल रहा था। तभी गली के छोर पर चाचा आते दिखाई दिये।\nउनकी कड़क आवाज सुनकर धीरू भाग खड़ा हुआ। चाचा की आवाज सुनकर राजू और रज्जन के हाथ पाँव फूल गए। राजू पेड़ से कूद पड़ा। रज्जन भी आमों को छोड़कर भागा और कमरे में टांड पर जा बैठा। राजू को कुछ न सूझा, तो कमरे के एक कोने में खड़ा हो गया।\nचाचा ने घर में घुसकर देखा तो पेड़ के नीचे आमों की ढेरी लगी हुई थी और कमरे की कुंडी भी खुली थी। वह दहाड़े-‘‘इसका मतलब है किसी ने आमों पर हाथ साफ किया है। अच्छा बच्चू ठीक है।’’ तभी धीरू दरवाजे पर खड़ा था। ‘‘मगर मुझसे बचकर जाओगे कहाँ?’’-कहने के साथ ही वह अपनी लाठी उठाने के लिए कमरे की ओर बढ़े। कमरे में उन्हें एक कोने में खड़ा राजू दिखाई दिया। उन्होंने राजू को कान पकड़कर खींचा और कहा -‘‘तो यह तुम्हारी शरारत थी?’’\n‘‘नहीं, नहीं चाचा। मैं चोर नहीं हूँ। मैं तो आम इकटठा कर रहा था। मुझे तो रज्जन जबरदस्ती बुला लाया था। वह देखों, ऊपर टांड पर बैठा है।’’ राजू ने पोल खोल दी।\nचाचा ने राजू को छोड़ दिया। उन्होंने रज्जन को पकड़ा तो राजू भाग गया। रज्जन को नीचे उतारकर उन्होंने एक थप्पड़ जमाया, तो वह फूट-फूटकर रोने लगा। उसने बताया कि यह सब राजू की ही शरारत थी। चाचा उसे पीटने को तैयार हो रहे थे, तभी चाची आ गई। उनके पीछे-पीछे संदूक उठाए धीरू आ रहा था। चाची ने चाचा के हाथ से रज्जन छुड़ाकर कहा- ‘‘तुम तो अजीब आदमी हो। हर फसल पर इन बच्चों को आम, अमरूद खाने को मिलते हैं। तुमने दिए नहीं, उलटे मारने पर उतारू हो।’’\n‘‘अच्छा तो तुम्हारी यह फौज तुम्हारे इशारे पर ही चोरी करती है। अरे, आम खाने थे तो मुझसे कह भी तो सकते थे।’’- चाचा गुर्राए।\n‘‘यह भी कोई कहने की बात थी। आप हमारे चाचा है। चाचा के आम क्या पराए होते हैं, जो हम पूछते।’’- धीरू मुसकुराया।\nचाची के आने के बाद लड़कों को कोई खतरा नहीं था आमों की दावत का आनन्द लिया जा रहा था।\nइन्हे भी पढ़े सर्वश्रेष्ठ हिन्दी कहानियाँ-\nदुर्गा चालीसा हिंदी में-Durga Chalisa in Hindi\nहनुमान चालीसा हिंदी में- Hanuman Chalisa in Hindi\nशहद भरे पपीते\nबन गया देवताछूना है आकाश\nलहर ले जाए\nआकाश से गिरा\nसोने की चाबी।\nआग ने कहा\nपर जून 18, 2021 कोई टिप्पणी नहीं:\nHindi Story to read online|Story Read in Hindi-कहानियाँ आनलाइन पढ़ने के लिए Hindi Story to read online-कहानियाँ आनलाइन पढ़ने के लिए दो सगे भा...\nKar Bhala To Ho Bhala Hindi Moral Stories- कर भला तो हो भला\nKar Bhala To Ho Bhala Motivational Stories- कर भला तो हो भला प्रेरक कहानियां कर भला तो हो भला एक गाँव में दो भाई रहते थे। बड़ा भाई अमीर था, क...\nSachchee Jeet Short Stories In Hindi- सच्ची जीत- Hindi Kahani\nSachchee Jeet Motivational Stories- सच्ची जीत प्रेरक कहानियां सच्ची जीत Hindi Kahani एक गाँव में एक किसान रहता था, उसका नाम था शेरसिंह। वह श...\nChatur Pandit short moral stories in hindi|चतुर पंडित|हिंदी में लघु नैतिक कहानियां\nChatur Pandit short moral stories in hindi|चतुर पंडित|हिंदी में लघु नैतिक कहानियां चतुर पंडित कितना रूपया? पूरे सौ रूपये रोज जानते हो इतना ...\nजून 2021 (43)\nएकता की कीमत\nकर भला तो हो भला\nकिसान और तीन ठग\nगढ़ा हुआ धन\nगुस्सा क्यों करते हैं आप?\nचिड़िया का आवाज\nदुष्टरानी और छोटा भाई\nपरोपकार का पौधा\nफूलों वाली राजकुमारी\nमनुष्य अपना स्वामी स्वयं\nसभी में गुरू ही है समाया\nसाधु का सच\nस्वार्थ का फल\nहीरा ने कान पकड़े


किशोर कुमार के दिल छू लेने वाले5गाने, प्लेलिस्ट में करें शामिल | Best and Ultimate Playlist Of Kishore Kumars Evergreen Hit songs\nकिशोर कुमार के दिल छू लेने वाले5गाने, प्लेलिस्ट में करें शामिल\nUpdated Oct 13, 2020, 13:57 IST\nकिशोर कुमार (Legendary singer Kishore Kumar) का नाम देश के एवरग्रीन सिंगर्स में आता है। आज भी उनके गानों को हर उम्र के लोगों में पसंद किया जाता है।\nआज किशोर कुमार की 33वीं डेथ एनिवर्सरी (Kishore Kumar 40th death anniversary) है। उनका देहांत 13 अक्टूबर1987 को हुआ था।\nमध्य प्रदेश के खंडवा में जन्मे किशोर कुमार की मौत (Kishore Kumar's death) दिल का दौरा पड़ने से हुई थी। उनका असली नाम शायद ही काफी कम लोगों को पता हो। उनका असल नाम आभास कुमार गांगुली था।\nफिल्म इंडस्ट्री में आने के बाद उन्होंने अपना नाम बदल लिया था। वह चार भाई-बहन थे और उनके पिता वकील थे। किशोर कुमार ने चार शादी की थी। उनकी पत्नियों के नाम क्रमश : रुमा गुहा ठाकुरता उर्फ रूमा घोष, एक्ट्रेस मधुबाला, एक्ट्रेस योगिता बाली और एक्ट्रेस लीना चंद्रावरकर था।\nउन्होंने अपने करियर की शुरुआत 'बॉम्बे टॉकीज' से की थी। लेकिन एक्टर के रूप में वह 'शिकारी' मूवी से दिखे। इसके बाद 'मरने की दुआएं क्यों मांगूं' मूवी से प्लेबैक सिंगिंग की शुरुआत की।\nउन्होंने 8 फिल्मफेयर पुरस्कार जीते थे और मध्य प्रदेश सरकार द्वारा उन्हें 'लता मंगेशकर पुरस्कार' से सम्मानित किया गया था।\nउन्होंने कई सुपरहिट गाने दिए, जिन्हें लोग आज भी सुनना पसंद करते हैं। उनकी डेथ एनवर्सिरी के मौके पर हम आपको उनके कुछ एवरग्रीन गाने बता रहे हैं, जो आपको काफी पसंद आएंगे।\n1. आनेवाला पल, गोलमाल (Aanewala Pal, Gol Maal)\n1979 में रिलीज अमोल पाटेकर (Amol Patekar), उत्पल दत्त (Utpal Dutt), बिंदिया गोस्वामी (Bindiya Goswami) स्टारर 'गोलमाल' मूवी का यह गाना किशोर कुमार ने गाया है और आरडी बर्मन द्वारा इसमें म्यूजिक दिया गया था।\n2. मेरे सपनों की रानी, आराधना (Mere Sapno Ki Rani, Aradhana)\nयह सुपर हिट हिंदी क्लासिक रोमांटिक गाना किशोर कुमार का एक ट्रेडमार्क गाना है। यह राजेश खन्ना और शर्मिला टैगोर अभिनीत क्लासिक बॉलीवुड ब्लॉकबस्टर फिल्म आराधना (1969) का है। इसमें आरडी बर्मन का प्यारा सा माउथ-ऑर्गन भी सुनने को मिला था। इस गाने में संगीत एसडी बर्मन और गीत आनंद बख्शी द्वारा दिया गया था।\n3. ओ साथी रे, मुकद्दर का सिकंदर (O Saathi Re, Muqaddar Ka Sikandar)\nकिशोर कुमार का एक और प्रसिद्ध सेड सॉन्ग, जो अमिताभ बच्चन पर फिल्माया गया है। इसमें वह खोए हुए प्यार को याद करते हुए गाते हैं। यह गाना मुकद्दर का सिकंदर का है जो 1978 में बनी थी। इसमें विनोद खन्ना, राखी, रेखा और अमजद खान भी थे।\n4. चिंगारी कोई भड़के, अमर प्रेम (Chingari Koi Bhadke, Amar Prem)\n1972 की ब्लॉकबस्टर क्लासिक फिल्म 'अमर प्रेम' में शर्मिला टैगोर और राजेश खन्ना (Sharmila Tagore & Rajesh Khanna) मुख्य भूमिका में थे। ये गाना किशोर कुमार द्वारा गाए गए क्लासिक रोमांटिक गानों में से एक है] जो काफी फेमस हुआ था। इसमें संगीत आरडी बर्मन द्वारा दिया गया है और बोल आनंद बख्शी द्वारा लिखे गए हैं।\n5. मेरे मेहबूब कयामत होगी, मिस्टर एक्स इन बॉम्बे (Mere Mehboob Qayamat Hogi, Mr X in Bombay)\n'मिस्टर एक्स इन बॉम्बे' मूवी 1964 में बनी थी और इसमें किशोर कुमार, कुमकुम, रणधीर, मदन पुरी, मोहन चोटी, लीला मिश्रा, टुन टुन, भल्ला और पॉलसन आदि एक्टर थे। यह गाना उनके रोमांटिक गानों में शामिल था, जिसे आज भी सुनना पसंद करते हैं।


असम मे बाढ़ के चलते 8 की मौत – Bol Bindaass\nHome > breaking > असम मे बाढ़ के चलते 8 की मौत\nदेश भर में बाढ़ के चलते सोमवार (17 जुलाई) को आठ और लोगों की जान चली गयी. मौसम विभाग के अधिकारियों ने कई राज्यों में बारिश का पूर्वानुमान जताया है जिसके चलते बाढ़ प्रभावित इलाकों में स्थिति और बिगड़ सकती है. मूसलाधार बारिश के चलते हिमाचल प्रदेश, दिल्ली, उत्तर प्रदेश और ओड़िशा के कुछ हिस्सों में स्थिति बदतर हो गयी है. ओड़िशा के कुछ हिस्सों में अचानक आई बाढ़ में रविवार (16 जुलाई) को एक व्यक्ति की मौत हो गयी थी.\nअसम में बाढ़ के कारण पांच और लोगों की मौत हो गयी. बहरहाल कुल स्थिति में थोड़ा सुधार देखा गया है, जबकि राज्य के 17 जिलों में अब भी करीब आठ लाख लोग प्रभावित हैं. असम राज्य आपदा प्रबंधन प्राधिकरण (एएसडीएमए) की रिपोर्ट के अनुसार मध्य असम के मोरीगांव में तीन लोगों की मौत हो गयी और ग्वालपाड़ा एवं गोलाघाट जिलों में एक-एक व्यक्ति की मौत हो गयी, जिससे असम में बाढ़ से संबंधित घटनाओं में मरने वालों की संख्या बढ़कर 65 हो गयी.\nराज्य आपात अभियान केंद्र (एसईओसी) ने बताया कि गुजरात में भी बाढ़ के कारण दो लोगों के मरने की रिपोर्ट है. इसके साथ ही राज्य में मूसलाधार बारिश से मरने वालों की संख्या बढ़कर 11 हो गयी है. हिमाचल प्रदेश के कई हिस्सों में लगातार बारिश जारी है. इस बीच राज्य के चम्बा जिला में बादल फटने के चलते अचानक आई बाढ़ में एक व्यक्ति बह गया.\nमौसम विभाग ने बताया कि नाहन के बाद बंजर सबसे अधिक बारिश वाला स्थान रहा. बंजर में रविवार (16 जुलाई) से 77 मिमी और नाहन में 73 मिमी बारिश हुई, सलूनी में 46 मिमी, पालमपुर में 45 मिमी, धर्मशाला में 37 मिमी, बैजनाथ में 35 मिमी, भोरंज में 34 मिमी और खेड़ी में 27 मिमी बारिश है.\nओड़िशा के रायगढ़ा और कालाहांडी जिलों में स्थिति में सुधार के बाद राहत एवं बचाव अभियान ने जोर पकड़ा. ओड़िशा में अचानक आई बाढ़ के कारण दो लोगों के मरने और 40 हजार से अधिक लोगों के फंसे होने की रिपोर्ट है.\nराष्ट्रीय राजधानी के भी कई हिस्सों में भारी बारिश हुई जिससे यातायात बाधित हुआ और सप्ताह के पहले ही दिन कई इलाकों में जलभराव की समस्या पैदा हो गयी. उत्तर प्रदेश में कई इलाकों में बारिश के कारण गंगा, शारदा और घाघरा समेत कई प्रमुख नदियों में जलस्तर खतरे के निशान के ऊपर पहुंच गया है.\nमौसम विभाग के अधिकारियों ने ओडिशा तथा तटीय आंध्र प्रदेश में दूर दराज के इलाकों में ‘अत्यधिक भारी बारिश’ का पूर्वानुमान जताया है. गोवा, छत्तीसगढ़, तेलंगाना, नगालैंड, मणिपुर, मिजोरम, त्रिपुरा, उत्तराखंड, हिमाचल प्रदेश, महाराष्ट्र और कर्नाटक में भी भारी बारिश का पूर्वानुमान है.\nभोजपुरी समाज दिल्ली द्वारा मनोज तिवारी का सम्मान


वेदों में कई मार्ग हैं जिनके माध्यम से मनुष्य अपने परम् लक्ष्य को प्राप्त कर सकते हैं। मूलतः वेद तीन काण्डों में विभक्त है अर्थात् तीन मार्ग है - १. कर्मकाण्ड २. ज्ञानकाण्ड ३. भक्ति / उपासनाकाण्ड। इस लेख में, हम ज्ञानकांड / ज्ञान मार्ग के बारे में जानेंगे, की ज्ञानकाण्ड क्या है, इसके कितने भाग हैं और कितने ग्रंथ हैं?\nज्ञानकाण्ड शब्द ज्ञान और काण्ड से मिलकर बना है। जैसे असत्य के ज्ञान को अज्ञान कहते है, वैसे ही सत्य के ज्ञान, ज्ञान कहते है। इस प्रकार ज्ञान का अर्थ सत्य का ज्ञान और काण्ड का अर्थ किसी घटना से है। उदाहरण से समझें - “सूर्य उदय होना” यह एक घटना है, अब इस घटना का ज्ञान करना है तो इसके लिए आपको ज्ञानकाण्ड जानना होगा। दूसरा उदाहरण से समझे - “आपका जन्म हुआ।” यह एक महत्वपूर्ण घटना है। लेकिन, आपका जन्म क्यों हुआ? आप कौन है? इस तरह के गूढ़ प्रश्नों को जानने के लिए, आपको ज्ञानकाण्ड जानना होगा। यानी यदि ज्ञान की जिज्ञासा है तो आपके लिए ज्ञानकाण्ड है।\nज्ञानकाण्ड के मुख्य अंग\nवेद का अधिकांश कर्मकाण्ड से परिपूर्ण है, शेष अल्प भाग ज्ञानकाण्ड है। एक लाख वेद मन्त्र में से चार हजार ज्ञान काण्ड की ऋचाएँ हैं। जिसमें जीव और ब्रह्म के पारस्परिक संबंध, स्वरूप, लोक, परलोक आदि पर विचार किया गया हैं। इसके अतिरिक्त, ज्ञानकांड में भगवान के निराकार स्वरूप पर अधिक विचार किया गया हैं। इसलिए जो निराकार ब्रह्म (भगवान) के स्वरूप के उपासक हैं उन्हें ज्ञानी कहा जाता है। वेद के ज्ञानकाण्ड के अधिकारी बहुत थोड़े से व्यक्ति होते हैं। अधिकांश कर्मकाण्ड के अधिकारी हैं। तुलसीदास जी रामचरितमानस के उत्तरकाण्ड में लिखते है ‘ग्यान पंथ कृपान कै धारा। परत खगेस होइ नहिं बारा॥’ अर्थात् “ज्ञान का मार्ग कृपाण (दोधारी तलवार) की धार के समान है। हे पक्षीराज! इस मार्ग से गिरते देर नहीं लगती।” इसलिए ज्ञान मार्ग पर चलना बहुत ही कठिन है।\nज्ञानकाण्ड के बारे में अधिक कुछ नहीं कहा जा सकता, क्योंकि ये अनुभव का मार्ग है। वास्तव में हम सत्य को तभी स्वीकार करते है, जब हम उसे अनुभव करले। इसलिए ज्ञानीजन ध्यान अवस्था में अधिक रहते है। अब यदि ज्ञानिओं की भाषा में कहे, तो सत्य से हमारा योग कैसे हो उसके लिए ज्ञानकांड को जानना होगा। ध्यान दे, योग का अर्थ होता है मिलन। वियोग, संयोग अर्थात उससे अलग हो जाना, उससे अचानक मिल जाना। तो सत्य यानी सरल शब्दों में ब्रह्म से कैसे मिले, उनसे हमारा योग कैसे हो, उसके लिए ज्ञानकाण्ड में मुख्य रूप से दो मार्ग हैं। १. ज्ञानयोग और २. ध्यानयोग।\nज्ञान के माध्यम से ब्रह्म स्वरूप का ज्ञान, वास्तविक सत्य का ज्ञान ही ज्ञानयोग है। ज्ञान हो जाने पर जीव का ब्रह्म (भगवान) से मिलन हो जाता है इसलिए इसे ज्ञान योग कहते है। इस ज्ञानयोग में आठ अंतरंग साधन हैं। वो हैं - १. विवेक, २. वैराग्य, ३. शमादि षट्सम्पत्ति (शम, दम, श्रद्धा, उपरति, तितिक्षा और समाधान), ४. मुमुक्षुत्व, ५. श्रवण, ६. मनन, ७. निदिध्यासन और ८. समाधि। इन्हें ही आमतौर से ज्ञानमार्ग कहा जाता है।\nज्ञानयोग की ही तरह, ध्यानयोग के भी आठ अंग हैं। वो हैं - १. यम, २. नियम, ३. आसन, ४. प्राणायाम, ५. प्रत्याहार, ६. धारणा, ७. ध्यान और ८. समाधि। जैसे ज्ञानयोग का अंत समाधि पर है वैसे ही ध्यानयोग का अंत भी समाधि पर ही है। इन्हें ही आमतौर से योगमार्ग कहा जाता है।\nज्ञानकाण्ड के ग्रंथ\nज्ञानकाण्ड के बारे में जो सबसे महत्वपूर्ण ग्रंथ है, वे है - उत्तर मीमांसा दर्शन (वेदान्त दर्शन) और पतञ्जलि योगसूत्र। इसके रचिता वेदव्यास जी है। इसके अलावा, जो वेद के अंश उपनिषद् है वो भी ज्ञान मार्ग के ग्रंथ है। ध्यान दे, उपनिषदों में ज्ञान और उपासना दोनों हैं। इसलिए उपनिषद् ज्ञानकाण्ड और भक्तिकाण्ड (उपासनाकाण्ड) दोनों के मुख्य स्रोत हैं।


झारखंड, बिहार समेत उत्तर भारत के लड़के काबिल नहीं, रोजगार की कमी नहीं : केंद्रीय श्रम मंत्री - NEWSWING\nNewDelhi : ऐसे समय में जब देशभर में आर्थिक मंदी की चर्चा है. आर्थिक मंदी के कारण नौकरियों में कटौती और अवसरों में गिरावट का असर है, केंद्र सरकार के श्रम एवं रोजगार मंत्री संतोष गंगवार एक विवादास्पद बयान देकर विपक्ष के निशाने पर आ गये हैं.\nगौरतलब है कि केंद्रीय मंत्री गंगवार ने अपने संसदीय क्षेत्र बरेली में पत्रकारों बात करते हुए कहा था कि झारखंड, बिहार समेत उत्तर भारत के लड़के काबिल नहीं हैं. इसलिये उन्हें रोजगार नहीं मिलता. नौकरी नहीं मिलती. उन्होंने कहा कि देश में रोजगार की कमी नहीं.\nकेंद्रीय मंत्री गंगवार के इस बयान पर कांग्रेस, बसपा सहित कई विपक्षी दलों ने इस पर घोर आपत्ति जतायी है. कांग्रेस, बसपा अन्य विपक्षी दलों के नेताओं ने केंद्रीय मंत्री संतोष गंगवार द्वारा इसे उत्तर भारतीयों का अपमान करार दिया है.\nगौतलब है कि केंद्रीय मंत्री गंगवार ने बरेली में पत्रकारों बात करते हुए कहा था कि वह रोजगार मंत्रालय का जिम्मा संभाल रहे हैं, इसलिए उनको सच्चाई का पता है. केंद्रीय श्रम एवं रोजगार मंत्री ने स्पष्ट कहा कि विशेष तौर पर उत्तर भारत में अच्छी शिक्षा प्राप्त युवाओं की कमी है. उन्होंने कहा, देश में रोजगार की कमी नहीं है. उत्तर भारत में रिक्रूटमेंट करने वाली जो कंपनियां आती हैं, वे इस बात का सवाल करते हैं कि जिस पद के लिए हम नियुक्ति कर रहे हैं, उस क्वॉलिटी का व्यक्ति हमें कम मिलता है.\nइसे भी पढ़ेंः हेमंत सोरेन के एक लीगल नोटिस के बदले 10 लीगल नोटिस भेजेगी भाजपा : प्रतुल शाहदेव\nरोजगार की कमी नहीं है\nकेंद्रीय मंत्री ने कहा कि आजकल अखबारों में रोजगार संबंधित खबरें खूब छप रही हैं. हम इसी मंत्रालय को देखने का काम कर रहे हैं और रोज ही इसको मॉनिटर करने का काम करते हैं. जो बात हमारी समझ में आयी है, वो यह है कि देश के अंदर रोजगार की कमी नहीं है. केंद्रीय मंत्री ने दावा किया कि रोजगार की कमी नहीं है, बल्कि बहुत अवसर हैं. इस क्रम में उन्होंने ने रोजगार देने के सरकारी प्रयासों का भी जिक्र किया.\nउत्तर भारतीयों का अपमान है यह – प्रियंका गांधी\nकेंद्रीय मंत्री के बयान के बाद विपक्ष मंत्री पर हमलावर हो गया है, कांग्रेस की महासचिव प्रियंका गांधी ने भी केंद्रीय मंत्री पर जोरदार हमला बोला है. उन्होंने कहा कि आप उत्तर भारतीयों का अपमान करके बच निकलना चाहते हैं, यह नहीं चलेगा. प्रियंका गांधी ने ट्वीट किया कि मंत्रीजी पांच साल से ज्यादा समय से आपकी सरकार है.\nनौकरियां पैदा ही नहीं हुईं. जो नौकरियां थीं, वह सरकार द्वारा लायी आर्थिक मंदी के चलते जा रही हैं. नौजवान रास्ता देख रहे हैं कि सरकार कुछ अच्छा करे. आप उत्तर भारतीयों का अपमान करके बच निकलना चाहते हैं. यह नहीं चलेगा.\nमंत्री का बयान अत्यंत शर्मनाक – मायावती\nकेंद्रीय मंत्री के के बयान पर बसपा प्रमुख व पूर्व मुख्यमंत्री मायावती ने भी ट्वीट किया है. ट्वीट में मायावती ने बयान को अत्यंत शर्मनाक बताया. उन्होंने कड़े शब्दों में मांग की है कि केंद्रीय मंत्री को अपने बयान के लिए देश से माफी मांगनी चाहिए.\nमायावती ने ट्वीट किया, देश में छाई आर्थिक मंदी आदि की गंभीर समस्या के संबंध में केंद्रीय मंत्रियों के अलग-अलग हास्यास्पद बयानों के बाद अब देश व खासकर उत्तर भारतीयों की बेरोजगारी दूर करने के बजाय यह कहना कि रोजगार की कमी नहीं बल्कि योग्यता की कमी है, अति-शर्मनाक है जिसके लिए उनको देश से माफी मांगनी चाहिए.\nइसे भी पढ़ेंः #NarendraModi की पत्नी यशोदा बेन पहुंचीं धनबाद, कहा- महिलाओं की शिक्षा से ही होगा देश का विकास\nउत्तर भारतझारखंडनयी दिल्लीप्रियंका गांधीबिहारमायवतीसंतोष गंगवार


बॉलीवुड पर भड़के विवेक ओबेरॉय, कहा PM मोदी के साथ सेल्फी लेते हैं पर सपोर्ट नहीं देते\nफिल्म के लीड एक्टर विवेक ओबेरॉय के मुताबिक, फिल्म को इंडस्ट्री से सपोर्ट नहीं मिला है. उन्होंने कहा कि प्रधानमंत्री के साथ सेल्फी पोस्ट करना आसन है\nUpdated on Apr 10 2019, 6:23:47\nPM नरेंद्र मोदी पर बनी बायोपिक शुरू से ही चर्चा में बनी हुई है. फिल्म देश के PM मोदी की ज़िन्दगी पर बनाई गयी है और इसमें विवेक ओबेरॉय ने मुख्य भूमिका निभाई है. फिल्म के रिलीज़ को रोकने की कुछ लोगों ने खूब कोशिश की लेकिन आखिरकार इसे सेंसर, चुनाव आयोग, सुप्रीम कोर्ट से हरी झंडी मिल ही गयी. फिल्म पहले5अप्रैल को रिलीज़ होने वाली थी लेकिन अब ये फिल्म 11 अप्रैल को रिलीज़ होगी. इसी दिन लोकसभा चुनाव शुरू होंगे.\nफिल्म के लीड एक्टर विवेक ओबेरॉय के मुताबिक, फिल्म को इंडस्ट्री से सपोर्ट नहीं मिला है. जूम टीवी से बात करते हुए विवेक ओबेरॉय ने कहा, “'मुझे लगता है कि हम एक एकजुट इंडस्ट्री नहीं हैं. जब पद्मावत की रिलीज अटकी और लेजेंड डायरेक्टर संजय भंसाली के साथ अभद्र व्यवहार किया गया. तो हमें साथ आना चाहिए. अगर 'माई नेम इज खान' अटक जाती तो हमें साथ आना चाहिए. प्रधानमंत्री मोदी के साथ सेल्फी पोस्ट करना आसान है”. यह भी पढ़ें: पीएम नरेंद्र मोदी की सफलता के लिए मुंबई के प्रसिद्ध सिद्धिविनायक मंदिर पहुंचे विवेक ओबेरॉय\nविवेक ने आगे कहा, “एक इंडस्ट्री होने के नाते हमें साथ आने की जरूरत है. करीब 600 सिनमा से जुड़ी हस्तियां कह रही हैं कि बीजेपी को सरकार में दोबारा नहीं आना चाहिए. चलो उन्हें साथ होने दो. मैं उनका सम्मान करता हूं, उनके पास ऐसा करने के सभी अधिकार है. मैं खुश हूं, यही लोकतंत्र की निशानी है. लेकिन, ये सभी लोग जो बेबाक रहते हैं. कोई भी हमारी फिल्म के समर्थन में नहीं आया. यह हमारी फिल्म के साथ हो रहा है और वे हमारी फिल्म पर बैन लगाने की कोशिश कर रहे हैं. कोई एक शब्द नहीं, एक ट्वीट नहीं. मेरे लिए, यह उचित नहीं है. यह उनके अपने सिद्धांत के प्रति ईमानदार नहीं है. यह एक दोहरा मापदंड है”. यह भी पढ़ें: मोदी की बायोपिक रिलीज के खिलाफ आयोग पहुंची कांग्रेस\nबता दें, फिल्म को मंगलवार को केंद्रीय फिल्म प्रमाणन बोर्ड (सीबीएफसी) से एक अनरिस्ट्रिक्टेड (यू) प्रमाण-पत्र जारी किया गया. फिल्म को उमंग कुमार ने डायरेक्ट किया है.\nManje Bistre 2: Gippy Grewal to Give Another Hit Song 'Saak' For The Upcoming Movie


वित्त मंत्री निर्मला सीतारमण ने आम बजट 2021-22 में बहुप्रतीक्षित वाहन कबाड़ नीति (व्हीकल स्क्रैप पॉलिसी) का एलान किया। नई वाहन कबाड़ नीति के मुताबिक 15 साल पुराने वाणिज्यिक वाहनों (कमर्शियल व्हीकल) को स्क्रैप किया जाएगा यानी उन्हें सड़कों पर चलाने की अनुमति नहीं होगी। जबकि निजी वाहन (पर्सनल व्हीकल) के इस अवधि को 20 वर्ष तय किया गया है। यानी अब पुराने वाहनों को 20 साल बाद स्क्रैप किया जा सकेगा। इससे पहले 15 साल पुराने निजी वाहनों को सड़कों से हटा दिया जाता था। पुरानी गाड़िया बहुत प्रदूषण फैलाती हैं। बढ़ते वायु प्रदूषण को नियंत्रित करने की दिशा में सरकार ने यह कदम उठाया है। ऑटोमेटेड फिटनेस सेटर बनाए जाएंगे जहां इन वाहनों को ले जाना होगा। निजी वाहनों को 20 साल बाद औ कमर्शियल वाहनों को 15 साल बाद इन ऑटोमेटेड फिटनेस सेटर ले जाना होगा।\nयह नीति न सिर्फ निजी वाहनों पर लागू होगी बल्कि सरकारी और पीएयूवी विभागों की गाड़ियां भी शामिल होंगी। हाल में सड़क परिवहन और राजमार्ग मंत्रालय ने सरकारी वाहनों के लिए 15 साल पुराने वाहनों को स्क्रैप करने की नीति को मंजूरी दे दी है। मंत्रालय के इस फैसले के बाद केंद्र, राज्य सरकारों और सार्वजनिक उपक्रमों की कंपनियों में इस्तेमाल होने वाले 15 साल पुराने वाहनों को हटाया जाएगा। अनुमान है कि इस नीति को लेकर अधिसूचना इसके 01 अप्रैल 2022 से लागू होने से पहले ही जारी की जाएगी।\n1. नई वाहन कबाड़ नीति के आने से भारत में वायु प्रदूषण के स्तर में काफी हद तक कमी आएगी\n2. साथ ही इसे देश के ऑटोमोबाइल सेक्टर को भील फायदा होगा, क्योंकि नए वाहनों की मांग बढ़ेगी।\n3. सरकार लगातार वाहनों में सुरक्षा को ध्यान में रखते हुए नए सुरक्षा मानक लागू कर रही है, इस नीति से पुराने असुरक्षित वाहन सड़कों से हटेंगे।\n4. नए सुरक्षा मानक वाले वाहनों से सड़क पर आने से यात्रा सुरक्षित बनेगी।\n5. इसके अलावा सरकार तेल आयात पर अपनी निर्भरता कम करना चाहती है, इलेक्ट्रिक वाहनों के आने से सरकार का यह उद्देश्य पूरा हो सकता है।\nसाथ ही इस नीति में गाड़ी में लगे एयरबैग्स को वैज्ञानिक तरीकों से डिस्पोजल के साथ साइलेंसर में मिलने वाली धातुओं और रबर का इको-फ्रेंडली तरीके से निपटान किया जाएगा। वहीं गाड़ी से निकलने वाले इंजन ऑयल को जमीन पर नहीं फैंका जाएगा, बल्कि वैज्ञानिक तरीकों से निपटा जाएगा। स्टील मंत्रालय ऐसे स्क्रैपिंग सेंटर्स पर काम कर रहा है और सड़ मंत्रालय इन्हें मान्यता देगा। साथ ही, किसी भी तरह की धोखाधड़ी से बचने के लिए ऐसे वाहनों का डाटाबेस भी बनाया जाएगा